cyanic-selkie/wikianc huggingface dataset:
ഐക്യരാഷ്ട്രസഭയുടെ ഔദ്യാഗിക ഭാഷകൾ
സ്വാഹിലി
കിഴക്കൻ ആഫ്രിക്കയിലുടനീളമുള്ള ഒരു ഭാഷയാണ് സ്വാഹിലി. ആഫ്രിക്കൻ ഗ്രേറ്റ് ലേക്സ് മേഖലയിൽ ഇത് വളരെ വ്യാപകമാണ്. കെനിയ, ടാൻസാനിയ, ഉഗാണ്ട, റുവാണ്ട, ഡെമോക്രാറ്റിക് റിപ്പബ്ലിക്ക് ഓഫ് കോംഗോ എന്നിവയുടെ ഔദ്യോഗിക ഭാഷയാണ് കിസ്വാഹിലി എന്നറിയപ്പെടുന്ന സ്വാഹിലി, ആഫ്രിക്കൻ യൂണിയന്റെ ഔദ്യോഗിക ഭാഷയായി അംഗീകരിക്കപ്പെടുന്നു. ആഫ്രിക്കയിൽ ഏറ്റവും കൂടുതൽ സംസാരിക്കുന്ന ഭാഷകളിൽ ഒന്നായ ഇത് എല്ലാ കെനിയൻ സ്കൂളുകളിലും നിർബന്ധിത വിഷയമാണ്, കിഴക്കൻ ബുറുണ്ടിയിൽ ഇത് കൂടുതലായി ഉപയോഗിക്കുന്നു.
ടർക്കിഷ്
ടർക്കിഷ് ഭാഷകൾ അസർബൈജാൻ, തുർക്ക്മെനിസ്ഥാൻ, ഉസ്ബെക്കിസ്ഥാൻ, കസാക്കിസ്ഥാൻ, കിർഗിസ്ഥാൻ, വടക്കൻ സൈപ്രസ്, റഷ്യ, തുർക്കി എന്നിവിടങ്ങളിൽ സംസാരിക്കുന്നു.
ബഹുഭാഷയുടെ കോർഡിനേറ്റർ
1999 ലെ പ്രമേയത്തിൽ, സെക്രട്ടേറിയറ്റിലുടനീളം ബഹുഭാഷയുമായി ബന്ധപ്പെട്ട ചോദ്യങ്ങളുടെ കോർഡിനേറ്ററായി ഒരു മുതിർന്ന സെക്രട്ടേറിയറ്റ് ഉദ്യോഗസ്ഥനെ നിയമിക്കാൻ ജനറൽ അസംബ്ലി സെക്രട്ടറി ജനറലിനോട് അഭ്യർത്ഥിച്ചു.
അത്തരത്തിലുള്ള ആദ്യത്തെ കോർഡിനേറ്റർ 2000 സെപ്റ്റംബർ 6 ന് നിയമിതനായ ചിലിയിലെ ഫെഡറിക്കോ റിസ്കോ ആയിരുന്നു.
റിസ്‌കോയുടെ വിരമിക്കലിനെത്തുടർന്ന് ഗയാനയിലെ മൈൽസ് സ്റ്റോബിയെ 2001 സെപ്റ്റംബർ 6 മുതൽ ബഹുഭാഷയുടെ കോർഡിനേറ്ററായി നിയമിച്ചു.
2003 ൽ സെക്രട്ടറി ജനറൽ കോഫി അന്നൻ ബഹുഭാഷയുടെ കോർഡിനേറ്ററായി ഇന്ത്യയിലെ ശശി തരൂറിനെ നിയമിച്ചു.
യുഎന്നിലെ ഭാഷാ ദിനങ്ങൾ
ഭാഷാ വൈവിധ്യം ആഘോഷിക്കുക, ക്രോസ്-കൾച്ചറൽ കമ്മ്യൂണിക്കേഷന്റെ പ്രാധാന്യത്തെക്കുറിച്ച് മനസ്സിലാക്കുക എന്നിവ ലക്ഷ്യമിട്ട് 2010 ൽ യുഎന്നിന്റെ പബ്ലിക് ഇൻഫർമേഷൻ ഡിപ്പാർട്ട്മെന്റ് വർഷം മുഴുവൻ ആറ് "ഭാഷാ ദിനങ്ങൾ" ആചരിക്കുമെന്ന് പ്രഖ്യാപിച്ചു, ഓരോ ഔദ്യോഗിക ഭാഷയ്ക്കും ഒന്ന്. ദിവസങ്ങളും അവയുടെ ചരിത്രപരമായ പ്രാധാന്യവും ഇവയാണ്:
യുഎൻ പ്രത്യേക ഏജൻസികൾ
യുഎൻ സ്വതന്ത്ര ഏജൻസികൾക്ക് അവരുടേതായ ഔദ്യോഗിക ഭാഷകളുണ്ട്, അവ ചിലപ്പോൾ പ്രധാന യുഎൻ അവയവങ്ങളിൽ നിന്ന് വ്യത്യസ്തമായിരിക്കും. ഉദാഹരണത്തിന്, യുനെസ്കോയുടെ പൊതുസമ്മേളനത്തിൽ ഹിന്ദി, ഇറ്റാലിയൻ, പോർച്ചുഗീസ് ഉൾപ്പെടെ ഒമ്പത് ഔദ്യോഗിക ഭാഷകളുണ്ട്. യൂണിവേഴ്സൽ പോസ്റ്റൽ യൂണിയന് ഫ്രഞ്ച് എന്ന ഒരു ഔദ്യോഗിക ഭാഷ മാത്രമേയുള്ളൂ. അറബിക്, ഇംഗ്ലീഷ്, ഫ്രഞ്ച്, സ്പാനിഷ് എന്നീ നാല് ഔദ്യോഗിക ഭാഷകൾ IFAD- ന് ഉണ്ട്.
ബാഹ്യ ലിങ്കുകൾ
വർഗ്ഗം:ഐക്യരാഷ്ട്രസഭ വർഗ്ഗം:ഐക്യരാഷ്ട്രസഭയുടെ ചരിത്രം വർഗ്ഗം:ഭാഷകൾ വർഗ്ഗം:Pages with unreviewed translations
നാഗലോകം
ഹൈന്ദവവിശ്വാസപ്രകാരം നാഗങ്ങളുടെ ലോകമാണ് നാഗലോകം. ഹൈന്ദവപുരാണപ്രകാരം സപ്തപാതാളങ്ങളുള്ളതിൽ അവസാനത്തെ രണ്ടു പാതാള ലോകങ്ങളായ മഹാതലം, പാതാളം തുടങ്ങിയ രണ്ടു തലങ്ങളാണ് നാഗങ്ങൾക്കായി ബ്രഹ്‌മാവ്‌ നീക്കി വച്ചിരിക്കുന്നത്.
മഹാതലം
ഇത് സർപ്പങ്ങളുടെ ലോകമാണ്. വാസുകിയാണ് ലോകനാഥൻ. ഇവിടത്തെ സർപ്പങ്ങളെ വാസുകി രക്ഷിക്കുന്നു. സർപ്പശത്രുവായ ഗരുഡൻ വാസുകിയുടെ മിത്രവുമാണ്. അതിനാൽ ഗരുഡൻ ഇവയെ ദ്രോഹിക്കാറില്ല. ഈ ലോകത്തിൽ പ്രശസ്ത സർപ്പങ്ങളായ തക്ഷകൻ, കാളിയൻ, കാർക്കോടകൻ, ഗുളികൻ തുടങ്ങിയ സർപ്പരാജാക്കന്മാരുണ്ട്. ഇവരെ ഭക്തിയോടെ പരിചരിക്കുന്ന നാഗഭക്തരും ഇവിടെയുണ്ട്. ഇവർ മഹാതലത്തിന്റെ ഓരോരോ പ്രത്യേക പ്രദേശങ്ങൾ ഭരിക്കുന്നു. ഈ സർപ്പങ്ങൾക്ക് നൂറും, ഇരുന്നൂറും , അഞ്ഞൂറും ശിരസ്സുകളുണ്ട്.
പാതാളം
ഇവിടെയും ഭരണം വാസുകിക്ക് തന്നെ. എങ്കിലും ഇതിന്റെ മൂലസ്ഥാനത്തായി ഈരേഴു പതിനാലു ലോകങ്ങളെക്കാളും ആയിരമിരട്ടി വിസ്താരത്തിൽ വാസുകിയുടെ ജ്യേഷ്ഠനായ അനന്തനാഗം വസിക്കുന്നുണ്ട്. ഈ സ്ഥാനത്തിന്റെ പേരാകട്ടെ അനന്തകല എന്നാണ്. വിഷ്ണുവിന്റെ തമോഗുണമേറിയ മൂർത്തിയായ അനന്തനാഗം വലിയൊരു സുവർണ്ണപർവ്വതം പോലെ നീലപ്പട്ടുടുത്തു ആയിരം ഫണങ്ങളുമായി ഇവിടെ സർവ്വലോകത്തേയും താങ്ങിക്കൊണ്ടു വസിക്കുന്നു. നാഗങ്ങളുടെയും സർപ്പങ്ങളുടെയും രാജാവായ വാസുകിക്ക് അനന്തനോളം വലിപ്പമുണ്ടെങ്കിലും അദ്ദേഹം അനന്തൻ വഹിക്കുന്ന ലോകങ്ങളെ പാലിക്കുക മാത്രമാണ് ചെയ്യുന്നത്. വാസുകി ലോകങ്ങളെ തന്റെ പ്രാണശക്തിയാൽ അടുക്കും ചിട്ടയുമൊടെ നിലനിറുത്തുന്നു. വാസുകിക്ക് എണ്ണൂറ് ഫണങ്ങളുണ്ട്. അനന്തനോളം നീളവുമുണ്ട്. പാതാളത്തിൽ നാഗത്താന്മാരായ ധനഞ്ജയൻ, ശംഖപാലൻ , ധൃതരാഷ്ട്രർ തുടങ്ങിയവരുണ്ട്. ഈ നാഗങ്ങൾക്ക് നൂറും, ഇരുന്നൂറും, എഴുന്നൂറും ശിരസ്സുകളുണ്ട്. ഇവരെല്ലാം ഈശ്വരാംശങ്ങളാകയാൽ ഗരുഡനെ ഇവർക്ക് പേടിക്കേണ്ട കാര്യമില്ല.
നാഗവും സർപ്പവും
നാഗം എന്നത് ഒരു ജാതി സർപ്പമാണ്. നാഗം, സർപ്പം എന്നിവ ഉരഗവർഗ്ഗത്തിലെ ശ്രേഷ്ഠസൃഷ്ടികളായി കരുതുന്നു. എന്നാൽ വാസ്തവത്തിൽ നാഗം വേറെ സർപ്പം വേറെ. നാഗത്തെ അപേക്ഷിച്ചു സർപ്പത്തിന്‌ ദൈവികത കുറവാണ്‌. നാഗത്തിനു ചൈതന്യം ഏറിയിരിക്കുന്നു മാത്രവുമല്ലാ അതീവ ശക്തരുമാണ്‌ അവർ. എന്നാൽ ആരെയും ദംശിക്കാറില്ല. വിഷമുണ്ടെങ്കിലും നാഗം അത് ഉപയോഗിക്കാറില്ല. നാഗത്തിനു ഭയപ്പെടുത്തുന്ന രൂപമില്ല. അവ സർപ്പങ്ങളെപ്പോലെ ഭൂമിയിൽ ഇഴയുന്നവയല്ല. പകരം തന്റെ ദിവ്യശക്തികൊണ്ടു അത് അന്തരീക്ഷത്തിലൂടെ സഞ്ചരിക്കും. രാത്രിയിൽ ഒരു കുന്നിന്റെ നെറുകയിൽ നിന്നും മറ്റൊന്നിലേക്കു അത് പറന്നു പോകുന്നതായി നമ്മുടെ പൂർവ്വികർ വായ്മൊഴിയായി പറഞ്ഞു വരുന്നു. എന്നാൽ ഇതിനു ശാസ്ത്രീയമായ തെളിവുകളില്ല. എന്നിരിക്കിലും നാഗം ദൈവികത കൊണ്ട് ദേവന്മാരെക്കാളും ശ്രേഷ്ഠരായതിനാൽ അതിനെ വിഗ്രഹത്തിൽ ആവാഹിച്ചു പൂജിക്കാറുണ്ട്. നാഗപൂജ അതീവ നിഷ്ഠയോടെ ചെയ്യേണ്ടതാണ്. അതിൽ തെറ്റ് പറ്റിയാൽ ആപത്താണ്. മറ്റു ദേവന്മാരെ വിഗ്രഹത്തിൽ ആവാഹിക്കുമ്പോൾ നാഗത്തെ പൂജിക്കുന്ന സാധകൻ, അതിനെ തന്റെ ശരീരത്തിലാണ് ആവാഹിക്കേണ്ടത്. നാഗങ്ങളുടെ രാജാവും നാഥനുമായ അനന്തന്റെ(ആദിശേഷൻ,ശേഷനാഗം) പുറത്ത്‌ സാക്ഷാൽ ആദിനാരായണനായ മഹാവിഷ്ണു ശയിക്കുന്നുവെന്നാണ് വിശ്വാസം. ആദിയും അന്തവുമില്ലാത്ത പ്രപഞ്ചത്തിന്റെ പ്രതീകമായിട്ടാണ് അനന്തനെ കണക്കാക്കുന്നത്. എന്നാൽ നേരെ മറിച്ച് സർപ്പങ്ങളുടെ രാജാവും നാഥനും സാക്ഷാൽ പരമശിവന്റെ കണ്ഠഭൂഷണമായ വാസുകിയാണ്. എന്നാൽ നാഗങ്ങളെപ്പോലെ ശാന്തരല്ല സർപ്പങ്ങൾ. അവ അതീവ ശക്തരും നീണ്ടു ചുരുണ്ട ദേഹമുള്ളവരും, ഭയങ്കര കോപികളും , വേണ്ടി വന്നാൽ സകലതിനെയും ദംശിച്ചു തങ്ങളുടെ വിഷവീര്യത്താൽ ഭസ്മമാക്കുന്നവയുമാണ്. നാഗങ്ങളെക്കാൾ വിഷം അവയ്ക്കുണ്ട്. ഇവ ഭൂമിയിലൂടെ ഇഴയുന്നു. സർപ്പിണം ചെയ്യുക എന്നാൽ ഇഴയുക എന്നർത്ഥം. അതിനാൽ ഇവയ്ക്കു സർപ്പം എന്ന് പേരുണ്ടായി. നാഗങ്ങളും സർപ്പങ്ങളും കാശ്യപ പ്രജാപതിയുടെ ഭാര്യയായ കദ്രുവിന്റെ സന്താനങ്ങളാണ്.
ഭൂമിയിലെ സർപ്പങ്ങൾ
ഇവരും കദ്രുവിന്റെ സന്താനപരമ്പരയിൽ പെട്ടവരാണെന്നാണ് പുരാണങ്ങൾ പറയുന്നത്. കദ്രുവിന്റെ സന്താനങ്ങളിൽ ചിലർ ഭൂമിയിലേക്ക് വന്നുവെന്നും, അവരാണ് ഭൂമിയിലെ സർപ്പങ്ങളെന്നും പറയുന്നു.
അവലംബം
[വിഷ്ണുപുരാണം, അംശം 2 , അദ്ധ്യായം -5] , ദേവീഭാഗവതം നവമസ്കന്ധം, ഭഗവദ്ഗീതയിലെ വിഭൂതിയോഗത്തിലെ ശ്ളോകം 28,29. [മഹാഭാരതം, അശ്വമേധപർവ്വം , അദ്ധ്യായം -58 , ശ്ളോകം 37]. വർഗ്ഗം:ഹൈന്ദവദൈവങ്ങൾ
കിഴക്കൻ ഹിമാലയ ബ്രോഡ്ലീഫ് വനങ്ങൾ
നേപ്പാൾ, ഇന്ത്യ, ഭൂട്ടാൻ എന്നീ രാജ്യങ്ങൾ ഉൾപ്പെടുന്ന കിഴക്കൻ ഹിമാലയത്തിന്റെ മധ്യഉയരത്തിൽ കാണപ്പെടുന്ന വിസ്താരമുള്ള മിതശീതോഷ്ണ മേഖലാ പാരിസ്ഥിതിക വനമാണ് കിഴക്കൻ ഹിമാലയ ബ്രോഡ്ലീഫ് വനങ്ങൾ. ഈ വനത്തിൽ ശ്രദ്ധേയമായ വന്യജീവികളെക്കൊണ്ട് സമ്പന്നമായിരിക്കുന്നു.
ക്രമീകരണം
83,100 കിലോമീറ്റർ 2 (32,100 ചതുരശ്ര മൈൽ) വിസ്തൃതിയുള്ള ഈ ഇക്കോറീജിയൻ ഹിമാലയത്തിലെ കുത്തനെയുള്ള പർവത ചരിവുകളിൽ ഏകദേശം 2,000 മുതൽ 3,000 മീറ്റർ വരെ (6,600, 9,800 അടി) കിടക്കുന്ന മിതശീതോഷ്ണ ബ്രോഡ്ലീഫ് വനങ്ങളുടെ ഒരു കൂട്ടമാണ്. നേപ്പാളിലെ കാളി ഗന്തക് നദിയിൽ നിന്ന് സിക്കിം, പശ്ചിമ ബംഗാൾ, ഇന്ത്യ, ഭൂട്ടാൻ, ഇന്ത്യൻ സംസ്ഥാനമായ അരുണാചൽ പ്രദേശ് എന്നിവിടങ്ങളിൽ ഇത് വ്യാപിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഏഷ്യയിലെ പരിസ്ഥിതി മേഖലകൾ വർഗ്ഗം:ഇന്ത്യയിലെ ജീവജാലം വർഗ്ഗം:ഇന്ത്യയിലെ കാടുകൾ വർഗ്ഗം:കിഴക്കൻ ഹിമാലയൻ ബ്രോഡ്‌ലീഫ് വനങ്ങൾ വർഗ്ഗം:കിഴക്കൻ ഹിമാലയത്തിലെ സസ്യങ്ങൾ
ശ്രീലങ്ക പൊതുജന മുന്നണി
മുമ്പ് ശ്രീലങ്ക നാഷണൽ ഫ്രണ്ട് എന്നറിയപ്പെടുന്ന ശ്രീലങ്കയിലെ ഒരു രാഷ്ട്രീയ പാർട്ടിയാണ് ശ്രീ ലങ്ക പൊതുജന മുന്നണി. യുണൈറ്റഡ് പീപ്പിൾസ് ഫ്രീഡം അലയൻസ് എന്ന രാഷ്ട്രീയ പാർട്ടിയുടെ നേതാവായ മഹീന്ദ രാജപക്സെയാണ് ഈ പാർട്ടിക്ക് നേതൃത്വം നൽകുന്നത്.
കാണം കെട്ടൽ
സമ്പത്ത് കൈമാറ്റവുമായി ബന്ധപ്പെട്ട് കേരളത്തിൽ നിലവിലുള്ള ഒരു പ്രയോഗമാണ് കാണംകെട്ടൽ. മാവിലർ എന്ന ആദിവാസി വിഭാഗത്തിൽ വിവാഹത്തിനു മുന്നോടിയായുള്ള ഒരു ചടങ്ങിനെയാണ് കാണം കെട്ടൽ എന്ന് പ്രധാനമായും വിശേഷിപ്പിക്കുന്നത്. മറ്റ് ആദിവാസി സമൂഹങ്ങളും ഈ രീതി തുടരുന്നുണ്ട്.
പെൺധനം (വിവാഹം ഉറപ്പിക്കാൻ വരൻ വധുവിന്റെ വീട്ടിൽ നൽകേണ്ട ധനം) കല്യാണത്തിന് ഏഴുനാൾ മുൻപെങ്കിലും വധുവിന്റെ വീട്ടിലെത്തിക്കണം. ധനം എന്നത് നെല്ലാണ്. ഇപ്രകാരം വരന്റെ വീട്ടുകാർ പണം കെട്ടുന്നതിനാണ് കാണം കെട്ടൽ എന്നു പറയുന്നത്. വരന്റെ അമ്മാവനും കൂട്ടുകാരും ദല്ലാളും ചേർന്ന സംഘം വധുവിന്റെ വീട്ടിലെത്തും. വധുവിന്റെ അമ്മാവനോ മൂത്ത ആങ്ങളയോ ‘കാണക്കഞ്ഞി‘ കൈപ്പറ്റുന്നേ എന്ന് ഉറക്കെവിളിച്ചുപറഞ്ഞ് ബന്ധുക്കളോട് അനുവാദംവാങ്ങി കാണം അളന്നുവാങ്ങും. അളവു ക്യത്യമാണെങ്കിൽ വരന്റെ കൂട്ടത്തിലെ മൂപ്പുള്ളവരെ വെറ്റില വച്ച് വന്ദിക്കും.തുടർന്ന് വിവാഹനാളിൽ വധുവിനെ അണിയിക്കുവാനുള്ള മോതിരക്കോയ (അഞ്ചൊ ഏഴോ ഇരുമ്പു മോതിരങ്ങളുടെ കൂട്ടം)കൈമാറും.
അവലംബം
വർഗ്ഗം:കേരളത്തിലെ ആചാരങ്ങൾ
റിയ സൈറ
മലയാള ചലച്ചിത്ര നടിയും ഡബ്ബിങ് ആർട്ടിസ്റ്റും ആണ് റിയ സൈറ. 2012-ൽ 22 ഫീമെയിൽ കോട്ടയം എന്ന ചിത്രത്തിലൂടെയാണ് മലയാള സിനിമയിൽ അരങ്ങേറ്റം കുറിച്ചത്.
പുറം കണ്ണികൾ
വർഗ്ഗം:മലയാളചലച്ചിത്രനടിമാർ വർഗ്ഗം: 1992-ൽ ജനിച്ചവർ
വർഗ്ഗം:നവംബർ 26-ന് ജനിച്ചവർ
അവസാദീകരണം
ഒരു ദ്രാവകത്തിൽ പ്രകീർണ്ണനം ചെയ്തിരിക്കുന്ന കണികകൾ അടിഞ്ഞുകൂടുന്ന പ്രക്രിയയാണ് അവസാദീകരണം
അവസാദീകരണ പ്രവർത്തനം
ഭൂമിയുടെ ഉപരിതലത്തിലുള്ള ശിലകൾക്ക് നദികൾ, കാറ്റ്, ഹിമാനികൾ തുടങ്ങിയവയുടെ പ്രവർത്തനഫലമായി അപക്ഷയം (weathering) സംഭവിക്കുന്നു. അങ്ങനെ അവ അവസാദങ്ങൾ (sediments) ആയി മാറി, നിക്ഷേപിക്കപ്പെട്ട് ദൃഢീകരിക്കപ്പെടുന്ന പ്രവർത്തനമാണ് അവസാദീകരണ പ്രവർത്തനം (Sedimentation). ഇത്തരത്തിലുണ്ടാകുന്ന ശിലകളാണ് അവസാദശിലകൾ (Sedimentary rocks).
അവസാദീകരണത്തിൻ്റെ ഘട്ടങ്ങൾ
ശിലാപക്ഷയം, കടത്തൽ (Transportation), നിക്ഷേപിക്കൽ, ശിലാവൽക്കരണം (Lithefication) എന്നീ നാലു ഘട്ടങ്ങളാണ് അവസാദീകരണ പ്രവർത്തനത്തിനുള്ളത്.
അവലംബങ്ങൾ
വർഗ്ഗം:കണികാഭൗതികം
ചിറ്റോർഗർ ഉപരോധം
1567 ഒക്ടോബർ മാസത്തിൽ അക്‌ബറിന്റെ നേതൃത്ത്വത്തിൽ 5000 പേർ അടങ്ങിയ മുഗൾ സൈന്യം 8000 പേർ അകപ്പെട്ട ചിറ്റോഗർ കോട്ടയ്ക്കു ചുറ്റും തീർത്ത ഉപരോധമാണ്  ചിറ്റോർഗർ ഉപരോധം (Siege of Chittorgarh). ഏതാനും മാസങ്ങൾക്കുള്ളിൽ അക്ബറിന്റെ സൈന്യബലം 70000-ത്തോളമായി വർദ്ധിക്കുകയും ഉപരോധത്തിന്റെ അവസാനകാലത്ത് അവ 80000 ആയി മാറ്റുകയും ചെയ്തു. മുഗളരുടെ വിജയത്തിൽ ആണ് ഈ ഉപരോധം കലാശിച്ചത്. വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ ഇടത്ത്‌|ലഘുചിത്രം|Mine sappers directed by the Mughal Emperor [[അക്‌ബർ|Akbar successfully explode a section of the fortified wall of Chittorgarh Fort.]] നാലു മാസത്തിനുശേഷം 1568 ഫെബ്രുവരി 23-ന് മുഗൾ സൈന്യം കോട്ട ആക്രമിച്ചു കീഴ്‌പ്പെടുത്തി. ജൈമൽ എന്ന രജപുത്രകമാണ്ടറെ കൃത്യമായ ഉന്നത്തിൽ ഉള്ള ഒരു വെടിയോടെ അക്‌ബർ കൊന്നില്ലായിരുന്നുവെങ്കിൽ ഉപരോധം പിന്നെയും നീണ്ടുനിന്നേനെ എന്നു കരുതപ്പെടുന്നു. അതോടെ ചെറുത്തുനിൽപ്പ് അവസാനിക്കുകയും സ്ത്രീകൾ എല്ലാം ആത്മഹത്യ  ചെയ്യുകയും ചെയ്തു. ചെറുത്തുനിൽപ്പിനെ സഹായിച്ച 25000 ത്തോളം ആൾക്കാരെ മുഗൾ സൈന്യം കൂട്ടക്കൊല ചെയ്തു.
അതിനുശേഷം എതിരാളികളുടെ തലകൾ നാടുമുഴുവൻ ഉയർത്തിയ ഗോപുരങ്ങളിൽ പ്രദർശിപ്പിക്കാനും ഉത്തരവിട്ടു.
ആഢ്യൻപാറ ചെറുകിട ജലവൈദ്യുതപദ്ധതി
പ്രതിവർഷം 9.01 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ചെറുകിട ജലവൈദ്യുത പദ്ധതിയാണ്  ആഢ്യൻപാറ ചെറുകിട ജലവൈദ്യുതപദ്ധതി, . മലപ്പുറം ജില്ല യിലെ നിലമ്പൂർ താലൂക്കിലെ  ചാലിയാർ  ഗ്രാമപഞ്ചായത്തിലെ  ആഢ്യൻപാറയിൽ  ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത്. പദ്ധതിയിൽ ഒരു  തടയണ യും ഒരു പവർ ഹൗസും     ഉൾപ്പെടുന്നു.
പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1)  ആഢ്യൻപാറ പവർ ഹൗസ്
1)  ആഢ്യൻപാറ തടയണ
വൈദ്യുതി ഉത്പാദനം
ആഢ്യൻപാറ ചെറുകിട ജലവൈദ്യുത പദ്ധതിക്ക് വേണ്ടി  ആഢ്യൻപാറയിൽ  ചാലിയാറിന്റെ പോഷക നദിയായകാഞ്ഞിരപ്പുഴയിൽ  ഒരു ചെറിയ തടയണ നിർമിച്ചു.വെള്ളം കനാൽ വഴി പവർ ഹൗസിനു മുകൾ ഭാഗത്തു  എത്തിച്ചു  പെൻസ്റ്റോക്ക് പൈപ്പ് വഴി  വെള്ളം പവർ ഹൗസിലേക്ക് എത്തിച്ചു 1.5 മെഗാവാട്ടിന്റെ 2 ടർബൈനുകളും 0.5 മെഗാവാട്ടിന്റെ ഒരു  ടർബൈനും  (Francis -type) ഉപയോഗിച്ച് 3.5 മെഗാവാട്ട് വൈദ്യുതി ഉത്പാദിപ്പിക്കുന്നു. വാർഷിക ഉൽപ്പാദനം 9.01 MU ആണ്. 2015 മാർച്ച് 9 ന് പദ്ധതി കമ്മീഷൻ ചെയ്തു.
അവലംബം
വർഗ്ഗം:കേരളത്തിലെ ജലവൈദ്യുതപദ്ധതികൾ
കടുവത്തുമ്പികൾ
കല്ലൻതുമ്പികളിൽപ്പെടുന്ന ഒരു കുടുംബമാണ് കടുവത്തുമ്പികൾ (Gomphidae). 90 ഓളം ജനുസുകളിലായി ഏതാണ്ട് 900 സ്പീഷിസുകൾ ഈ കുടുംബത്തിലുണ്ട്. വാലിന്റെ അറ്റം ഒരുണ്ട ഒരു വടിയെ ഓർമ്മിപ്പിക്കുന്നതിനാൽ ഇവയെ പൊതുവേ ക്ലബ്‌റ്റെയിൽസ് എന്നു വിളിക്കുന്നു. പെൺതുമ്പികളിൽ ഇതത്ര വ്യത്യസ്തമായി കാണാനാവില്ല, ചില സ്പീഷിസുകളിൽ തീരെ കാണാനുമില്ല.
സവിശേഷതകൾ
ചെറിയ, വേറിട്ടുനിൽക്കുന്ന കൂട്ടക്കണ്ണുകൾ. മറ്റു പല വിഭാഗങ്ങളിലെ തുമ്പികൾക്ക് ഉള്ളതുപോലെ തിളങ്ങുന്ന ലോഹനിറങ്ങൾ ഇവയ്ക്ക് ഇല്ല. പ്രായപൂർത്തിയായവയ്ക്ക് 40 മുതൽ 70 വരെ മില്ലീമീറ്റർ നീളമുണ്ടാവും.
ചെറുദൂരങ്ങളിൽ വൻവേഗതയോടെ പറക്കുന്നവയാണ് ഇവ. പറക്കുന്ന പ്രാണികളെ പിടിക്കാനായി വിശ്രമിച്ചുകാത്തിരിക്കുകയാണ് ചെയ്യാറ്. നിലത്തുവിശ്രമിക്കുകയോ വയർ തൂക്കിയിട്ട് ഇലകളിൽ ഇരിക്കുകയോ ചെയ്യും, വലിയ സ്പീഷിസുകൾ വയർ തൂക്കിയിട്ട് കിടക്കുകയോ ഇലകളിൽ വിശ്രമിക്കുകയോ ചെയ്യും.
മിക്ക കടുവത്തുമ്പികളും അരുവികളിലും നദികളിലും തടാകങ്ങളിലുമാണ് ഇരതേടുന്നത്.
കേരളത്തിൽ കാണുന്ന കടുവാതുമ്പികൾ
പതിനേഴ് ജീനസുകളിലായി 20  സ്പീഷീസുകളാണ് ഈ കുടുംബത്തിലെ അംഗങ്ങളായി കേരളത്തിൽ കണ്ടെത്തിയിട്ടുള്ളത്.
പുറത്തേക്കുള്ള കണ്ണികൾ
വർഗ്ഗം:കല്ലൻതുമ്പികൾ
ശിലാവൽക്കരണം
ശിലാവൽക്കരണം എന്തെന്നാൽ അവസാദങ്ങൾ സമ്മർദ്ദത്തിൽപ്പെട്ട്  ക്രമേണ ശിലകളായി മാറുന്ന പ്രക്രിയയാണ്. ഇത് അവസാദീകരണ പ്രവർത്തനത്തിൻ്റെ ഒരു പ്രധാന ഭാഗമാണ്. ശിലാപക്ഷയം, കടത്തൽ (Transportation), നിക്ഷേപിക്കൽ, ശിലാവൽക്കരണം (Lithefication) എന്നീ നാലു ഘട്ടങ്ങളാണ് അവസാദീകരണ പ്രവർത്തനത്തിനുള്ളത്.
അവലംബം
വർഗ്ഗം:ശിലകൾ
ഫ്ലോറൻസ് ചാഡ്‍വിക്ക്
ഫ്ലോറൻസ് മേ ചാഡ്‌വിക്ക് (നവംബർ 9, 1918 - മാർച്ച് 15, 1995) ദീർഘദൂരനീന്തലിന് പ്രശസ്തയായ അമേരിക്കൻ വനിതയാണ്. ഇംഗ്ലീഷ് ചാനൽ ഇരു ദിശകളിലേക്കും നീന്തുന്ന ആദ്യത്തെ വനിതയായിരുന്നു അവർ. കാറ്റലീന ചാനൽ, ജിബ്രാൾട്ടർ കടലിടുക്ക്, ബോസ്‌പോറസ് (വൺ വേ), ഡാർഡനെല്ലെസ് (റൗണ്ട് ട്രിപ്പ്) എന്നിവ നീന്തുന്ന ആദ്യ വനിത കൂടിയായിരുന്നു അവർ.
ജീവിതരേഖ
1918 നവംബർ 8-ന് സാൻ ഡിയാഗോയിൽ ജനിച്ചു. പോലീസ് ഉദ്യോഗസ്ഥനായ റിച്ചാർഡ് ചാഡ്‌വിക്കും പിന്നീട് സാൻ ഡീഗോ റസ്റ്റോറന്റ് നടത്തിയിരുന്ന വീട്ടമ്മ മേരി ലാക്കോയും ആയിരുന്നു മാതാപിതാക്കൾ. സാൻ ഡീഗോയിലെ പോയിന്റ് ലോമയ്ക്കടുത്താണ് ചാഡ്‌വിക്ക് വളർന്നത്. 1936-ൽ പോയിന്റ് ലോമ ജൂനിയർ-സീനിയർ ഹൈസ്‌കൂളിൽ നിന്ന് ബിരുദം നേടി.
നീന്തൽ മത്സരങ്ങൾ
ചാഡ്‌വിക്ക് ചെറുപ്പം മുതലേ നീന്തൽ മത്സരങ്ങളിൽ പ്രവേശിച്ചു. പത്താം വയസ്സിൽ ആദ്യ വിജയം നേടി. 10 വയസ്സുള്ളപ്പോൾ സാൻ ഡീഗോ ബേയിലൂടെ നീന്തുന്ന ഏറ്റവും പ്രായം കുറഞ്ഞ വ്യക്തിയായി. 18 വർഷത്തിനിടെ 10 തവണ ലാ ജോല്ല സമുദ്രത്തിൽ വാർഷിക 2.5 മൈൽ ഓട്ടത്തിൽ വിജയിച്ചു. തെക്കൻ കാലിഫോർണിയയിൽ സമുദ്ര മത്സരങ്ങളിൽ പതിറ്റാണ്ടുകളായി അമേച്വർ നീന്തൽ മത്സരങ്ങളിൽ പങ്കെടുത്തു. 1950-ൽ ഡെയ്‌ലി മെയിൽ സ്പോൺസർ ചെയ്‌ത 1950-ലെ ചാനൽ നീന്തൽ മത്സരത്തിൽ പങ്കെടുക്കാൻ ശ്രമിച്ചെങ്കിലും കാര്യമായ പ്രശസ്തി ഇല്ലാത്തതിനാൽ നിരസിക്കപ്പെട്ടു. അതിനാൽ സ്വന്തം ചെലവിൽ ശ്രമിക്കാൻ തീരുമാനിക്കുകയും ജൂലൈയിൽ വെള്ളത്തിൽ 14 മണിക്കൂർ നീന്കതി പരാജയപ്പെടുകയും ചെയ്തു. എന്നാൽ നീന്തൽ ചരിത്രത്തിൽ അത് അവരുടെ അറിയപ്പെടുന്ന സംഭാവനയായി.
പ്രധാന നീന്തൽശ്രമങ്ങൾ
1950 ഓഗസ്റ്റ് 8-ന്, 32-ാം വയസ്സിൽ, 13 മണിക്കൂറും 23 മിനിറ്റും കൊണ്ട് ഫ്രാൻസിൽ നിന്ന് ഇംഗ്ലണ്ടിലേക്ക് ഇംഗ്ലീഷ് ചാനൽ നീന്തിക്കടന്നുകൊണ്ട് അമേരിക്കൻ നീന്തൽ താരം ഗെർട്രൂഡ് എഡെർലെയുടെ അന്നത്തെ വനിതാ റെക്കോർഡ് തകർത്തു. ഒരു വർഷത്തിനുശേഷം, ചാഡ്‌വിക്ക് വീണ്ടും ഇംഗ്ലണ്ടിൽ നിന്ന് ഫ്രാൻസിലേക്ക്, 16 മണിക്കൂർ 22 മിനിറ്റിനുള്ളിൽ, വീണ്ടും ഇംഗ്ലീഷ് ചാനൽ നീന്തിക്കടന്നു. ഇത്തവണ ഇംഗ്ലീഷ് ചാനൽ ഇരുവശത്തേക്കും നീന്തുന്ന ആദ്യത്തെ വനിതയായി.
1952-ൽ ഫ്ലോറൻസ് കാറ്റലീന ദ്വീപിനും കാലിഫോർണിയ തീരപ്രദേശത്തിനും ഇടയിലുള്ള 26 മൈൽ നീന്താൻ ശ്രമിച്ചു. ഈ യാത്രയിൽ, സ്രാവുകളെ നിരീക്ഷിക്കുന്ന ചെറുവള്ളങ്ങൾ അവരെ സഹായിക്കാൻ തയ്യാറായി കൂടെയുണ്ടായിരുന്നു. ഏകദേശം 15 മണിക്കൂറിന് ശേഷം കനത്ത മൂടൽമഞ്ഞ് എത്തുകയും മൂടൽമഞ്ഞ് കാരണം തീരപ്രദേശം കാണാൻ കഴിയാതെ വരികയും ചെയ്തു. രണ്ടു മാസം കഴിഞ്ഞ് വീണ്ടും നീന്താൻ ശ്രമിക്കുകയും അതേ കനത്ത മൂടൽമഞ്ഞിൽ പെട്ടെങ്കിലും കാറ്റലീനയിൽ എത്തുന്നതിൽ വിജയിക്കുകയും ചെയ്തു. പിന്നീട് രണ്ട് തവണ കൂടി കാറ്റലീന ചാനൽ നീന്തിക്കടന്നു.
റെക്കോർഡുകൾ
1953-ലെ വേനൽക്കാലത്ത് വീണ്ടും കാറ്റലീന ചാനൽ നീന്തിക്കടന്നതോടെ വനിതകളുടെ പുതിയ റെക്കോർഡ് സ്ഥാപിച്ചു. ജിബ്രാൾട്ടർ കടലിടുക്ക് നീന്തിക്കടന്ന് 5:06 എന്ന എക്കാലത്തെയും റെക്കോർഡ് സ്ഥാപിച്ചു. 1955-ൽ അവൾ വീണ്ടും ചാനൽ നീന്തി, സ്വന്തം റെക്കോർഡ് സമയം തകർത്തു. 1957 ഓഗസ്റ്റിൽ അവൾ വെസ്റ്റൺ-സൂപ്പർ-മാരിൽ നിന്ന് പെനാർത്ത് ഹെഡിലേക്ക് ബ്രിസ്റ്റോൾ ചാനൽ നീന്തി, 6 മണിക്കൂർ 7 മിനിറ്റിനുള്ളിൽ 11 മൈൽ റെക്കോഡ് തകർത്തു. എന്നാൽ 1954-ൽ, ഒന്റാറിയോ തടാകത്തിന് കുറുകെ നീന്തുന്ന ആദ്യത്തെ വ്യക്തിയാകാൻ ശ്രമിച്ചെങ്കിലും കഴിഞ്ഞില്ല. ജുവാൻ ഡി ഫുക്ക കടലിടുക്കും ഐറിഷ് കടലിലെ രണ്ട് ശ്രമങ്ങളും (1960-ൽ അവളുടെ അവസാനത്തെ പ്രധാന നീന്തൽ ശ്രമം) വിജയിക്കാതെപോയി.
ഇൻസ്ട്രക്ഷൻ സെറ്റ് ആർക്കിടെക്ചർ
ഒരു കമ്പ്യൂട്ടറിന്റെ അബ്സ്ട്രാറ്റ് മോഡലാണ് ഇൻസ്ട്രക്ഷൻ സെറ്റ് ആർക്കിടെക്ചർ (ഐ‌എസ്‌എ). ഇതിനെ ആർക്കിടെക്ചർ അല്ലെങ്കിൽ കമ്പ്യൂട്ടർ ആർക്കിടെക്ചർ എന്നും വിളിക്കുന്നു. സെൻ‌ട്രൽ പ്രോസസ്സിംഗ് യൂണിറ്റ് (സിപിയു) പോലുള്ള ഐ‌എസ്‌എയുടെ കാര്യനിർവഹണത്തെ നടപ്പാക്കൽ എന്ന് വിളിക്കുന്നു.
ആ ഐ‌എസ്‌എ നടപ്പാക്കുമ്പോൾ പ്രവർത്തിക്കുന്ന മെഷീൻ കോഡിന്റെ സ്വഭാവം വ്യക്തമാക്കുന്നു, അത് നടപ്പിലാക്കുന്നതിന്റെ സവിശേഷതകളെ ആശ്രയിക്കാത്ത രീതിയിൽ, നടപ്പാക്കലുകൾക്കിടയിൽ ബൈനറി അനുയോജ്യത നൽകുന്നു. പ്രകടനം, ഭൗതിക വലുപ്പം, പണച്ചെലവ് എന്നിവയിൽ വ്യത്യാസമുള്ള (എന്നാൽ മറ്റ് കാര്യങ്ങളിൽ) ഒരു ഐ‌എസ്‌എയുടെ ഒന്നിലധികം നടപ്പാക്കലുകൾക്ക് ഇത് പ്രാപ്‌തമാക്കുന്നു, എന്നാൽ ഒരേ മെഷീൻ കോഡ് തന്നെ പ്രവർത്തിപ്പിക്കാൻ കഴിവുള്ളവയാണ്, സോഫ്റ്റ്വെയർ മാറ്റിസ്ഥാപിക്കാതെ തന്നെ ഉയർന്ന ചെലവും ഉയർന്ന പ്രകടനവുമുള്ള മെഷീൻ കുറഞ്ഞ ചെലവിൽ മാറ്റിസ്ഥാപിക്കാൻ കഴിയും. ഐ‌എസ്‌എയുടെ മൈക്രോ ആർക്കിടെക്ചറുകളുടെ പരിണാമവും ഇതിന് പ്രാപ്തമാക്കുന്നു, അതിലൂടെ ഒരു പുതിയ, ഉയർന്ന പ്രകടനമുള്ള ഐ‌എസ്‌എ നടപ്പാക്കുന്നത് മുൻ തലമുറയിലെ നടപ്പാക്കലുകളിൽ പ്രവർത്തിക്കുന്ന സോഫ്റ്റ്വെയർ പ്രവർത്തിപ്പിക്കാൻ കഴിയും.
ഒരു പ്രത്യേക ഐ‌എസ്‌എയ്‌ക്കായി ഒരു ഓപ്പറേറ്റിംഗ് സിസ്റ്റം ഒരു സ്റ്റാൻഡേർഡ്, അനുയോജ്യമായ ആപ്ലിക്കേഷൻ ബൈനറി ഇന്റർഫേസ് (എബിഐ) പരിപാലിക്കുന്നുവെങ്കിൽ, ആ ഐ‌എസ്‌എയുടെയും ഓപ്പറേറ്റിംഗ് സിസ്റ്റത്തിൻറെയും മെഷീൻ കോഡും ആ ഐ‌എസ്‌എയുടെ ഭാവി നടപ്പാക്കലുകളിലും ആ ഓപ്പറേറ്റിംഗ് സിസ്റ്റത്തിന്റെ പുതിയ പതിപ്പുകളിലും പ്രവർത്തിക്കും. എന്നിരുന്നാലും, ഒന്നിലധികം ഓപ്പറേറ്റിംഗ് സിസ്റ്റങ്ങൾ പ്രവർത്തിപ്പിക്കാൻ ഒരു ഐ‌എസ്‌എ പിന്തുണയ്‌ക്കുന്നുവെങ്കിൽ, മറ്റ് ഓപ്പറേറ്റിംഗ് സിസ്റ്റത്തിനായി നിർമ്മിച്ച മെഷീൻ കോഡിനെ ആദ്യത്തെ ഓപ്പറേറ്റിംഗ് സിസ്റ്റം പിന്തുണയ്‌ക്കുന്നില്ലെങ്കിൽ, ഒരു ഓപ്പറേറ്റിംഗ് സിസ്റ്റത്തിനായുള്ള മെഷീൻ കോഡ് മറ്റൊരു ഓപ്പറേറ്റിംഗ് സിസ്റ്റത്തിൽ പ്രവർത്തിക്കുമെന്ന് ഇത് ഉറപ്പുനൽകുന്നില്ല.
നിർദ്ദേശങ്ങളോ മറ്റ് കഴിവുകളോ ചേർത്ത് അല്ലെങ്കിൽ വലിയ വിലാസങ്ങൾക്കും ഡാറ്റ മൂല്യങ്ങൾക്കും പിന്തുണ ചേർത്ത് ഒരു ഐ‌എസ്‌എ വിപുലീകരിക്കാൻ കഴിയും; വിപുലീകൃത ഐ‌എസ്‌എ നടപ്പിലാക്കുന്നതിലൂടെ ആ വിപുലീകരണങ്ങളില്ലാതെ ഐ‌എസ്‌എയുടെ പതിപ്പുകൾക്കായി മെഷീൻ കോഡ് എക്സിക്യൂട്ട് ചെയ്യാൻ കഴിയും. ആ വിപുലീകരണങ്ങൾ ഉപയോഗിക്കുന്ന മെഷീൻ കോഡ് ആ വിപുലീകരണങ്ങളെ പിന്തുണയ്‌ക്കുന്ന നടപ്പാക്കലുകളിൽ മാത്രമേ പ്രവർത്തിക്കൂ.
അവ നൽകുന്ന ബൈനറി അനുയോജ്യത ഐ‌എസ്‌എകളെ കമ്പ്യൂട്ടിംഗിലെ ഏറ്റവും അടിസ്ഥാനപരമായ സംഗ്രഹങ്ങളിലൊന്നായി മാറ്റുന്നു.
അവലോകനം
ഒരു ഇൻസ്ട്രക്ഷൻ സെറ്റ് ആർക്കിടെക്ചറിനെ മൈക്രോ ആർക്കിടെക്ചറിൽ നിന്ന് വേർതിരിച്ചിരിക്കുന്നു, ഇത് ഒരു പ്രത്യേക പ്രോസസ്സറിൽ, ഇൻസ്ട്രക്ഷൻ സെറ്റ് നടപ്പിലാക്കാൻ ഉപയോഗിക്കുന്ന പ്രോസസർ ഡിസൈൻ ടെക്നിക്കുകളുടെ കൂട്ടമാണ്. വ്യത്യസ്ത മൈക്രോആർക്കിടെക്ചറുകളുള്ള പ്രോസസ്സറുകൾക്ക് ഒരു പൊതു നിർദ്ദേശ സെറ്റ് പങ്കിടാൻ കഴിയും. ഉദാഹരണത്തിന്, ഇന്റൽ പെന്റിയം, അഡ്വാൻസ്ഡ് മൈക്രോ ഡിവൈസുകൾ അത്‌ലോൺ എന്നിവ x86 ഇൻസ്ട്രക്ഷൻ സെറ്റിന്റെ ഏതാണ്ട് സമാനമായ പതിപ്പുകൾ നടപ്പിലാക്കുന്നു, പക്ഷേ തികച്ചും വ്യത്യസ്തമായ ആന്തരിക ഡിസൈനുകൾ ആണ് ഉള്ളത്.
അവലംബം
വർഗ്ഗം:മൈക്രോപ്രോസസറുകൾ
ഗോത്ത്
ഒരു പ്രാചീന കിഴക്കേ ജെർമൻ ഗോത്രവർഗമാണ് ഗോത്ത് (Gothic: *Gut-þiuda, *Gutans; Old Norse: Gutar/Gotar; German: Goten; Latin: Gothi; Greek: Γότθοι, Gótthoi). ഇവരുടെ ഉപഗോത്രങ്ങളായ വിസിഗോത്ത്, ഓസ്ട്രോഗോത്ത് ജനതകൾ റോമൻ സാമ്രാജ്യത്തിന്റെ പതനത്തിൽ ഒരു പ്രധാന പങ്ക് വഹിച്ചു.
അവലംബം
വർഗ്ഗം:ജനവിഭാഗങ്ങൾ
കോട്ടാങ്ങൽ
കോട്ടാങ്ങൽ പത്തനംതിട്ട ജില്ലയിലെ മല്ലപ്പള്ളി താലൂക്കിലുള്ള ഒരു ഗ്രാമമാണ്. മണിമലയാർ കോട്ടാങ്ങലിന്റെ അതിർത്തിയിലൂടെ ഒഴുകി കോട്ടയം ജില്ലയുമായി അതിനെ വേർതിരിക്കുന്നു. കോട്ടാങ്ങൽ പഞ്ചായത്തിലെ ഒറക്കംപാറ മനോഹരമായ ഒരു പ്രദേശമാണ്. അവിടെയുള്ള വെള്ളച്ചാട്ടം വിനോദസഞ്ചാരപ്രാധാന്യമുള്ളതാണ്. കോട്ടാങ്ങൽ ദേവീക്ഷേത്രം മല്ലപ്പള്ളിക്കടുത്തുള്ള പ്രസിദ്ധമായ ഭദ്രകാളീക്ഷേത്രമാണ്. ഇവിടത്തെ പടയണിക്ക് 1500 വർഷത്തെ പാരമ്പര്യമുണ്ട്.
കോട്ടാങ്ങൽ പടയണി
ജനുവരി-ഫെബ്രുവരി മാസത്തിൽ മകര ഭരണി നാളിൽ28 ദിവസം നടക്കുന്ന ഉത്സവത്തിൽ 8 ദിവസം പടയണി നടക്കുന്നു. കോട്ടയത്തിന്റെയും പത്തനംതിട്ടയുടെയും അതിർത്തിയിലുള്ള കോട്ടാങ്ങൽ ക്ഷേത്രത്തിൽ എല്ലാ വർഷവും പടയണി നടത്തിവരുന്നു. അവസാന 8 ദിവസം വളരെ പ്രധാനമാണ്. പരമ്പരാഗതമായ പരിപാടികളും വിവിധ കോലങ്ങളും ആടുന്നു. പടയണി ഇവിടത്തെ രണ്ടു കരകൾ ആയ കോട്ടാങ്ങൽ, കുളത്തൂർ എന്നിവയാണു നടത്തുന്നത്. അവസാന 8 ദിനങ്ങൾ രണ്ടു കരകൾക്കായി വീതിച്ച് ഒരോന്നിനും 4 വീതം ദിവസങ്ങൾ നൽകിയിരിക്കുന്നു. അവസാന 2 ദിവസങ്ങൾ രണ്ടു കരകൾക്കും തുല്യ പ്രാധാന്യമുള്ളതാണ്. വലിയപടയണി എന്നാണ് ഇതറിയപ്പെടുന്നത്. രണ്ടു കരകളും മത്സരബുദ്ധിയോടെയാണ് ഈ ദിവസങ്ങളിൽ പ്രവർത്തിക്കുന്നത്. അവസാന രണ്ടു ദിവസങ്ങളിൽ രാത്രിയിൽ മനോഹരമായ ഘോഷയാത്ര നടക്കുന്നു. വേലകളി, അടവി, പള്ളിപ്പാന, വെള്ളംകുടി, വിനോദം, കോലംതുള്ളൽ എന്നിവയാണ് പ്രധാന ചടങ്ങുകൾ. പടയണിയിൽ അവതരിപ്പിക്കുന്ന പ്രധാന കോലങ്ങളാണ്, ഗണപതിക്കോലം, കുതിര, ഭൈരവിക്കോലം, സുന്ദരയക്ഷിക്കോലം, അരകി യക്ഷി, മറുത്ത, പക്ഷി, കാലമാടൻ, കാലൻകോലം എന്നിവ.
മുഴം
ക്യൂബിറ്റ് (ഏകകം)
സെറ ഡ ബൊഡോക്വേന ദേശീയോദ്യാനം
സെറ ഡ ബൊഡോക്വേന ദേശീയോദ്യാനം (പോർച്ചുഗീസ് : Parque Nacional da Serra da Bodoquena) ബ്രസീലിലെ മറ്റോ ഗ്രോസോ ഡൊ സുൾ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.
സ്ഥാനം
ഈ ദേശീയോദ്യാനം സെറാഡോ ബയോമിൽ ഉൾപ്പെട്ടിരിക്കുന്നു.
ഇതിൻറെ പ്രാദേശിക വിസ്തൃതി 77,022 ഹെക്ടർ (190,330 എക്കർ) ആണ്. 2000 സെപ്റ്റംബർ 21 ന് രൂപീകൃതമായ ഈ ദേശീയോദ്യാനത്തിന്റെ ഭരണം ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോ ഡൈവേർസിറ്റി കൺസർവേഷനിൽ നിക്ഷിപ്തമാണ്. പന്തനാൽ, ചപ്പാഡ ഡോസ് ഗ്വമാറായെസ്, ഇമാസ് ദേശീയോദ്യാനം, സെറാ ഡി സാന്താ ബാർബറ, നാസെൻറെസ് ഡൊ റിയോ തക്വാറി, പന്തനാൽ ഡി റിയോ നീഗ്രോ സംസ്ഥാന ഉദ്യാനം എന്നിവകൂടി ഉൾപ്പെടുന്ന, പന്തനാൽ ബയോസ്ഫിയർ റിസർവ്വിൻറെ ഭാഗമാണ് സെറ ഡ ബോഡോക്വേന ദേശീയോദ്യാനം. പോർട്ടോ മുറിറ്റിൻഹോ, ജാർഡിം, ബോണിറ്റോ ആൻറ് ബൊഡോക്വേന, മറ്റോ ഗ്രോസോ ഡൊ സുൾ എന്നീ മുനിസിപ്പാലിറ്റികളുടെ ഭാഗങ്ങളും ഈ ദേശീയോദ്യാനം ഉൾക്കൊള്ളുന്നു.
അവലംബം
വർഗ്ഗം:ബ്രസീലിലെ ദേശീയോദ്യാനങ്ങൾ
വെൻഡി ഡോണിഗർ
അമേരിക്കൻ ഗവേഷകയും എഴുത്തുകാരിയും ചിക്കാഗോ സർവ്വകലാശാലയിലെ അധ്യാപികയുമാണ് വെൻഡി ഡോണിഗർ (ജനനം : 20 നവംബർ 1940). ഋഗ്വേദം, കാമസൂത്രം, മനുസ്മൃതി തുടങ്ങിയ ഗ്രന്ഥങ്ങൾ ഡോണിഗർ ഇംഗ്ലീഷിലേക്ക് വിവർത്തനംചെയ്തു. ദീർഘകാലമായി ഇന്ത്യൻ ചരിത്രത്തിലും സംസ്‌കാരത്തിലുംഗവേഷണം നടത്തിവരികയാണ്.
ജീവിതരേഖ
ഹിന്ദു സംസ്കാരം, പുരാണകഥകൾ തുടങ്ങി വിഷയങ്ങളിൽ ഇന്ത്യയിൽ തങ്ങി ഗവേഷണം നടത്തി.
പുറം കണ്ണികൾ
വർഗ്ഗം:ഇൻഡോളജിസ്റ്റുകൾ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:1940-ൽ ജനിച്ചവർ
മിന്നുന്നതെല്ലാം പൊന്നല്ല (ചലച്ചിത്രം)
1957-ൽ പുറത്തിറങ്ങിയ മലയാള ചലച്ചിത്രമാണ് കേരള ആർട്ട്സിന്റെ മിന്നുന്നതെല്ലാം പൊന്നല്ല. പി.കെ. സത്യപൽ നിർമിച്ച് രാധാകൃഷ്ണ ഫിലിംസ് വിതരണം നടത്തിയ ഈ ചിത്രത്തിന്റെ കഥയും സംഭാഷണവും കെ.പി. കോട്ടാരക്കരയുടെതാണ്. പ്രകാശ് ന്യൂട്ടോൺ എന്നീ സ്റ്റുഡിയോകളിൽ വച്ചു നിർമിച്ച പ്രസ്തുത ചിത്രത്തിന്റെ സംവിധാനം നിർവഹിച്ചത് ആർ.വേലപ്പൻ നായരും, പി.എൻ. ദേവ് എഴുതിയ ഗാനങ്ങൾക്ക് ഈണം നൽകിയത് എസ്.എൻ. രംഗനാഥനും ആണ്. 1957 ഓഗസ്റ്റ് 17-ന് ഈ ചിത്രം പ്രദർശനമാരംഭിച്ചു.
അഭിനേതാക്കൾ
സത്യൻ അനിൽകുമാർ പി.കെ.സത്യപാൽ ജി.കെ. പിള്ള സാന്തോകൃഷ്ണൻ ശാന്തി അടൂർ പങ്കജം മിസ് കുമാരി തങ്കം എസ്.എൻ. രംഗനാഥൻ
പിന്നണിഗായകർ
ജാനമ്മ ഡേവിഡ് കുമരി തങ്കം എം.ബി. ശ്രീനിവസൻ പി. ലീല പി.ബി. ശ്രീനിവസ് എസ്. ജാനകി
പുറത്തേക്കുള്ള കണ്ണികൾ
വർഗ്ഗം:1957-ൽ പുറത്തിറങ്ങിയ മലയാളചലച്ചിത്രങ്ങൾ
ആന്തരാഗ്നേയ ശില
ഭൗമാന്തർഭാഗത്ത് കാണപ്പെടുന്ന ആഗ്നേയശിലകളാണ് ആന്തരാഗ്നേയ ശിലകൾ (Intrusive igneous rocks). ഇവയിലെ ധാതുപരലുകൾ (mineral crystals) വലുപ്പമുള്ളവയായിരിക്കും. കാരണം, വളരെ സാവധാനത്തിലാണ് തണുത്തുറയുന്നത്. ഭൂവൽക്കത്തിൽ ഏകദേശം മൂന്നിൽ രണ്ടുഭാഗവും ആഗ്നേയ ശിലകളാൽ നിർമ്മിതമാണെന്ന് കണക്കാക്കുന്നു.ആഗ്നേയ ശിലകളിൽ നിന്നാണ് മറ്റു ശിലകൾ രൂപംപ്രാപിക്കുന്നത്‌.ഡയോറൈറ്റ്,ഗ്രാനൈറ്റ്,ഗാബ്രോ എന്നിവ ഉദാഹരണങ്ങളാണ്‌.ഭൂമിയുടെ ഉപരിതലത്തിൽ നിന്ന് ആഴത്തിൽ മാഗ്്മ തണുത്തുറഞ്ഞുണ്ടാകുന്ന എല്ലാത്തരം ആന്തരാഗ്നേയശിലഖകളെയും പൊതുവെ പ്ലൂട്ടോണുകൾ എന്നാണ് അറിയപ്പെടുന്നത്.
അവലംബം
വർഗ്ഗം:ശിലകൾ
ആൻഡ്രോസ്റ്റാനോലോൺ
ആൻഡ്രോസ്റ്റനോലോൺ, അല്ലെങ്കിൽ സ്റ്റാനോലോൺ, ഡൈഹൈഡ്രോടെസ്റ്റോസ്റ്റിറോൺ (ഡിഎച്ച്ടി) Dihydrotestosterone (DHT) എന്നും അറിയപ്പെടുന്നു, ആൻഡ്രക്റ്റിം എന്ന ബ്രാൻഡ് നാമത്തിൽ വിൽക്കുന്ന ഇത് ഒരു ആൻഡ്രോജൻ, അനാബോളിക് സ്റ്റിറോയിഡ് (എഎഎസ്) മരുന്നും ഹോർമോണും ആണ്. ഇംഗ്ലീഷ്: Androstanolone ഇത് പ്രധാനമായും പുരുഷന്മാരിലെ ടെസ്റ്റോസ്റ്റിറോൺ അളവ് കുറയ്ക്കുന്നതിന് ഉപയോഗിക്കുന്നു. പുരുഷന്മാരിലെ സ്തനവളർച്ച കുറക്കാനും ചെറിയ ലിംഗം ഉണ്ടാകുന്ന അവസ്ഥ മാറ്റാനും ഇത് ഉപയോഗിക്കുന്നു. ഇത് സാധാരണയായി ചർമ്മത്തിൽ പ്രയോഗിക്കുന്നതിനുള്ള ഒരു ജെൽ ആയിട്ടാണ് നൽകുന്നത്, പക്ഷേ പേശികളിലേക്ക് കുത്തിവയ്പ്പിലൂടെ എസ്റ്ററായും ഉപയോഗിക്കാം.
ആൻഡ്രോസ്റ്റനോലോണിന്റെ പാർശ്വഫലങ്ങളിൽ മുഖക്കുരു, രോമവളർച്ച വർദ്ധിക്കൽ, ശബ്ദ മാറ്റങ്ങൾ, ലൈംഗികാഭിലാഷം എന്നിവ പോലുള്ള പുരുഷവൽക്കരണത്തിന്റെ ലക്ഷണങ്ങൾ ഉൾപ്പെടുന്നു. മരുന്ന് സ്വാഭാവികമായി സംഭവിക്കുന്ന ആൻഡ്രോജൻ, അനാബോളിക് സ്റ്റിറോയിഡ് ആണ്, അതിനാൽ ആൻഡ്രോജൻ റിസപ്റ്ററിന്റെ (AR) ഒരു അഗോണിസ്റ്റാണ് അതായത് ആൻഡ്രൊജന്റെ അതേ ഫലം നൽകുന്നു, ടെസ്റ്റോസ്റ്റിറോൺ, ഡിഎച്ച്ടി തുടങ്ങിയ ആൻഡ്രോജന്റെ ജൈവ ലക്ഷ്യസ്ഥാനമാണിതുനും. ഇതിന് ശക്തമായ ആൻഡ്രോജനിക് ഇഫക്റ്റുകളും ദുർബലമായ പേശി-ബിൽഡിംഗ് ഇഫക്റ്റുകളും ഉണ്ട്, അതുപോലെ തന്നെ ഈസ്ട്രജനിക് ഫലങ്ങളൊന്നുമില്ല.
മഗ്നീഷ്യം ഹൈഡ്രൈഡ്
MgH2 എന്ന തന്മാത്രാ സൂത്രവാക്യമുള്ള രാസ സംയുക്തമാണ് മഗ്നീഷ്യം ഹൈഡ്രൈഡ്. ഹൈഡ്രജന്റെ ഭാരം അനുസരിച്ച് 7.66% പദാർത്ഥം ഇതിൽ അടങ്ങിയിരിക്കുന്നു. ഇത് ഒരു ഹൈഡ്രജൻ സംഭരണ മാധ്യമമായി വിശേഷിപ്പിക്കപെടുന്നു.
തയ്യാറാക്കൽ
1951-ൽ മൂലകങ്ങളിൽ നിന്നുള്ള തയ്യാറാക്കൽ ആദ്യമായി റിപ്പോർട്ട് ചെയ്തു. ഉയർന്ന മർദ്ദത്തിലും താപനിലയിലും (200 അന്തരീക്ഷം, 500  ° C) മഗ്നീഷ്യം ഒരു ഉൽപ്രേരകത്തിന്റെ സാന്നിദ്ധ്യത്തിൽ ഹൈഡ്രജനേഷൻ നടത്തിയാണ് നിർമാമണം:
അവലംബം
വർഗ്ഗം:മഗ്നീഷ്യം സംയുക്തങ്ങൾ
ചിന്താമണി കൊലക്കേസ്
ഷാജി കൈലാസിന്റെ സംവിധാനത്തിൽ സുരേഷ് ഗോപി, ഭാവന, തിലകൻ, സായി കുമാർ എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പ്രദർശനത്തിനെത്തിയ മലയാളചലച്ചിത്രമാണ് ചിന്താമണി കൊലക്കേസ്. ദ വെറ്ററൻ എന്ന ഇംഗ്ലീഷ് ചെറുകഥയിൽ നിന്നു പ്രചോദനം ഉൾക്കൊണ്ടാണ് ചിത്രം നിർമ്മിച്ചിരിക്കുന്നത്. കുറ്റവാളികൾക്കുവേണ്ടി കോടതിയിൽ കേസ് വാദിക്കുകയും അവരെ രക്ഷിച്ചതിനുശേഷം മരണശിക്ഷ നൽകുകയും ചെയ്യുന്ന ലാൽ കൃഷ്ണ വിരാടിയാർ എന്ന അഭിഭാഷകന്റെ കഥയാണ് ചിത്രം പറയുന്നത്. ബട്ടർഫ്ലൈസ്, ജനാധിപത്യം, ക്രൈം ഫയൽ, സ്റ്റോപ്പ് വയലൻസ് എന്നീ ചിത്രങ്ങളുടെ തിരക്കഥയെഴുതിയ എ.കെ. സാജനാണ് ഈ ചിത്രത്തിനും തിരക്കഥയെഴുതിയിരിക്കുന്നത്. വ്യത്യസ്തമാർന്ന പ്രമേയം കൊണ്ടും നിഗൂഢത നിറഞ്ഞ കഥാപശ്ചാത്തലം കൊണ്ടും പശ്ചാത്തല സംഗീതം കൊണ്ടും ശ്രദ്ധേയമായ ചിത്രം മികച്ച പ്രദർശനവിജയം നേടിയിരുന്നു. ബൃഹദാരണ്യകോപനിഷത്തിലെ അസതോ മാ സദ് ഗമയ, തമസോ മാ ജ്യോതിർഗമയ, മൃത്യോർ മാ അമൃതം ഗമയ എന്ന ശ്ലോകത്തോടെ ആരംഭിക്കുന്ന ഗാനവും ഏറെ ശ്രദ്ധ നേടിയിരുന്നു.
കഥാസംഗ്രഹം
അങ്ങനെയിരിക്കേ ഒരു കൊലക്കേസുമായി ബന്ധപ്പെട്ട് 'മിർച്ചി ഗേൾസ്' എന്നു വിളിപ്പേരുള്ള ഒമ്പത് പെൺകുട്ടികൾ ലാൽകൃഷ്ണയുടെ സഹായത്തിനായി എത്തുന്നു. അവരുടെ കോളേജിൽ പഠിക്കുന്ന ചിന്താമണി (ഭാവന) എന്ന നാട്ടിൻപുറത്തുകാരി പെൺകുട്ടിയെ ദാരുണമായി കൊലപ്പെടുത്തി എന്നതായിരുന്നു മിർച്ചി ഗേൾസിനുമേലുള്ള ആരോപണം. മിർച്ചി ഗേൾസിനുവേണ്ടി കേസ് വാദിക്കുവാൻ ലാൽകൃഷ്ണ തയ്യാറാകുന്നു. അവർക്കെതിരെ ചിന്താമണിയുടെ അച്ഛൻ വീരമണി വാരിയരുടെ (തിലകൻ) ഭാഗത്തുനിന്ന് വാദിക്കുന്നത് കണ്ണായി പരമേശ്വരൻ (സായി കുമാർ) എന്ന പ്രഗല്ഭനായ വക്കീലാണ്. ഏറെ നേരത്തെ വിചാരണയ്ക്കുശേഷം മിർച്ചി ഗേൾസിനെ കോടതി നിരുപാധികം വിട്ടയയ്ക്കുന്നു. ചിന്താമണിയുടെ കൊലപാതകിയെത്തേടി ലാൽകൃഷ്ണ നടത്തുന്ന രഹസ്യാന്വേഷണത്തിൽ പ്രതിയെ കണ്ടെത്തുന്നു. അയാൾ കൊലപാതകിയെ വധിക്കുന്നു. വേണ്ടത്ര തെളിവുകളില്ലാത്തതിനാൽ ജഗന്നിവാസനു ലാൽകൃഷ്ണയെ അറസ്റ്റു ചെയ്യാൻ കഴിയുന്നില്ല. ചിന്താമണിക്ക് നീതി ലഭിച്ചുവെന്ന് ലാൽകൃഷ്ണ വീരമണി വാരിയരോടു പറയുന്നതോടെ ചിത്രം അവസാനിക്കുന്നു.
പ്രേക്ഷശ്രദ്ധ
ഷാജി കൈലാസ്-സുരേഷ് ഗോപി കൂട്ടുകെട്ടിന്റെ ദി ടൈഗർ എന്ന ചിത്രത്തിന്റെ വിജയത്തിനുശേഷമാണ് ചിന്താമണി കൊലക്കേസ് പുറത്തിറങ്ങിയത്. ഈ ചിത്രവും ബോക്സ് ഓഫീസ് വിജയം നേടി. റിലീസ് ചെയ്ത പ്രധാനകേന്ദ്രങ്ങളിലെല്ലാം നൂറു ദിവസത്തിൽ കൂടുതൽ പ്രദർശിപ്പിച്ച ഈ ചിത്രം എല്ലാം അവൻ സെയ്യൽ എന്ന പേരിൽ ഷാജി കൈലാസ് തന്നെ തമിഴിലേക്ക് റീമേക്ക് ചെയ്തു. ആർ.കെ. എന്ന നടനായിരുന്നു മുഖ്യവേഷം കൈകാര്യം ചെയ്തത്.
പുറംകണ്ണികൾ
വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഷാജി_കൈലാസ്_സം‌വിധാനം_ചെയ്ത_ചലച്ചിത്രങ്ങൾ വർഗ്ഗം:സുരേഷ് ഗോപി അഭിനയിച്ച ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാളചലച്ചിത്രങ്ങൾ
ഭുപാന
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഭുപാന. ഭുപാന വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 70 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 67 പുരുഷന്മാരും 3 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 20 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു
ജാതി
ഭുപാന ലെ 250 പേരും പട്ടിക ജാതി വിഭാഗത്തിൽ പെടുന്നു.
ഹിമാലയൻ സബ്ട്രോപ്പിക്കൽ പൈൻ ഫോറസ്റ്റ്
ഭൂട്ടാൻ, ഇന്ത്യ, നേപ്പാൾ, പാകിസ്താൻ എന്നിവയുടെ ഭാഗങ്ങൾ ഉൾപ്പെടുന്ന സബ്ട്രോപിക്കൽ കോണിഫെറസ് ഇക്കോറീജിയൻ ആണ് ഹിമാലയൻ സബ്ട്രോപ്പിക്കൽ പൈൻ ഫോറസ്റ്റ്. ഈ വലിയ പൈൻ വനമേഖല ഹിമാലയത്തിന്റെ താഴ്ഭാഗത്ത് ഏകദേശം 3000 കിലോമീറ്ററോളം പ്രദേശത്തായ നീണ്ടുകിടക്കുന്നു. ജമ്മു കാശ്മീർ, ഹിമാചൽ പ്രദേശ്, ഉത്തരാഖണ്ഡ്, സിക്കിം, നേപ്പാൾ, ഭൂട്ടാൻ എന്നീ വടക്കൻ ഇന്ത്യൻ സംസ്ഥാനങ്ങളും ആസാദ് കാശ്മീർ, പാകിസ്താന്റെ പഞ്ചാബ് പ്രവിശ്യയുടെ ഭാഗങ്ങളും പൈൻ വനത്തിൻറെ കിഴക്കൻ ഭാഗങ്ങളാണ്.
ബാഹ്യാഗ്നേയ ശില
അഗ്നിപർവതങ്ങളിലൂടെയും ഭൂവൽക്കത്തിലെ വിള്ളലുകളിലൂടെയും ഭൂമിയുടെ ഉപരിതലത്തിൽ എത്തിച്ചേരുന്ന ലാവ തണുത്തുറഞ്ഞ് രൂപപ്പെടുന്നതാണ് ബാഹ്യാഗ്നേയശിലകൾ. ഭൗമോപരിതലത്തിൽ കാണപ്പെടുന്ന ആഗ്നേയശിലകളാണ് ബാഹ്യാഗ്നേയ ശിലകൾ (Extrusive igneous rocks). ഇവ വലുപ്പം കുറഞ്ഞ പരലുകളോടു കൂടിയവയും പരുപരുത്ത പ്രതലമുള്ളവയുമായിരിക്കും. പെട്ടെന്നുണ്ടാകുന്ന താപവ്യത്യാസത്താലും, അവയിലെ വാതകങ്ങൾ അന്തരീക്ഷത്തിലേക്കു നഷ്ടപ്പെടുന്നതിനാലുമാണിത്. ഗ്രാനൈറ്റ്, ഗ്രാനോ ഡയറൈറ്റ്, സയനൈറ്റ്, ഡയറൈറ്റ്, ഗ്യാബ്രോ തുടങ്ങിയവയാണ് പ്രധാന ആഗ്നേയ ശിലകൾ.
അവലംബം
വർഗ്ഗം:ശിലകൾ
ചൈനയിലെ അതിവേഗ റെയിൽ ഗതാഗതം
മണിക്കൂറിൽ 200 കിലോമീറ്ററിലേറെ വേഗത്തിലോടുന്ന തീവണ്ടികളെയാണ് അതിവേഗ റെയിൽ ഗതാഗതം എന്ന് പറയുന്നത്. ലോകത്തിലെ ഏറ്റവും വലിയ അതിവേഗ റെയിൽ ഗതാഗത ശൃംഖല ചൈനയിലാണ്. 16,000-ലേറെ കിലോമീറ്റർ പാതയാണ് 2014-ലെ കണക്കുകളനുസരിച്ച് നിർമ്മിക്കപ്പെട്ടിട്ടുള്ളത്. മറ്റൊരു 16,775 കിലോമീറ്റർ നിർമ്മാണഘട്ടത്തിലാണ്. 2007 ഏപ്രിലിൽ തുറന്നശേഷം ഉപയോക്താക്കളുടെ എണ്ണം ദിവസത്തിൽ രണ്ടുലക്ഷത്തിൽനിന്നും 2014-ൽ ഇരുപത്തിയഞ്ച് ലക്ഷത്തിലേക്ക് ഉയർന്നു. 2011-ൽ ഒരു അപകടത്തെത്തുടർന്ന് നിർമ്മാണത്തിന്റെ വേഗത കുറഞ്ഞുവെങ്കിലും വീണ്ടും ഉയർന്നുകഴിഞ്ഞു. സുരക്ഷയും ഉയർന്ന റ്റിക്കറ്റുനിരക്കും പാരിസ്ഥിതിക ആഘാതവും അതിവേഗ റെയിൽ നേരിടുന്ന വെല്ലുവിളികളാണ്. ആദ്യ തീവണ്ടികൾ ആൽസ്റ്റോം, സീമൻസ്, ബോംബാർഡിയർ, കവാസാക്കി തുടങ്ങിയ കമ്പനികളാണ് നിർമ്മിച്ചത്. എന്നാൽ ഇപ്പോൾ ചൈനീസ് എഞ്ചിനിയർമാർ സ്വന്തമായി തീവണ്ടികൾ രൂപകൽപ്പന ചെയ്ത് നിർമ്മിച്ചുകഴിഞ്ഞു.
1990-ലാണ് അതിവേഗ ഗതാഗതത്തെക്കുറിച്ച് റെയിൽവേ മന്ത്രാലയം ചിന്തിച്ചു തുടങ്ങിയത്. ബെയ്ജിങ് - ശാങ്ഹായ് പാതയാണ് ആദ്യം പരിഗണിക്കപ്പെട്ടത്. 1993 മുതൽ 2004 വരെയുള്ള കാലയളവിൽ വൈദ്യുതവത്ക്കരണവും പാത ഇരട്ടിപ്പിക്കലും വഴി തീവണ്ടികളുടെ ശരാശരി വേഗത മണിക്കൂറിൽ 48 കിലോമീറ്ററിൽനിന്നും 160 കിലോമീറ്ററിലെത്തിച്ചിരുന്നു. ഇതിനുപുറമേ വേഗം കൂടിയ സീ. ആർ. എച്ച്. തീവണ്ടികൾ ഉപയോഗിക്കുകയും ചെയ്തു. എന്നാൽ പുതിയ തീവണ്ടികൾ മുന്നിലുള്ള വേഗം കുറഞ്ഞ തീവണ്ടികൾക്കായി കാത്തുനിൽക്കേണ്ടിവന്നു.
ആദ്യ അതിവേഗതീവണ്ടികൾ ബോംബാർഡിയർ കമ്പനിയുടെ 'റെജീന' എന്ന മോഡലിൽനിന്നുമാണ് വികസിപ്പിച്ചത്(സീ. ആർ. എച്ച്. 1A). ഇവ 2006-ൽ ഓടിത്തുടങ്ങി. സീമൻസിന്റെ 'ഐസ്-3' മോഡൽ ഉപയോഗിച്ചുണ്ടാക്കിയ സീ. ആർ. എച്ച്. 3 ആണ് ഏറ്റവും പുതിയ വർഗ്ഗം. ഇവയ്ക്ക് മണിക്കൂറിൽ 350 കിലോമീറ്റർ വേഗത്തിൽ സഞ്ചരിക്കാൻ കഴിയും.
2011 ജൂലൈ 23-ന് രണ്ട് തീവണ്ടികൾ കൂട്ടിയിടിച്ച് 40 പേർ മരിച്ചു. തുടർന്ന് തീവണ്ടികളുടെ വേഗത മണിക്കൂറിൽ 350-ൽനിന്നും 300 കിലോമീറ്റർ ആയി കുറച്ചു. എന്നാൽ 2012-നുശേഷം നിർമ്മാണം വേഗതയ്യോടെത്തന്നെ തുടരുന്നു. 2013-ൽ പാതകളുടെ ആകെ നീളം 10,000 കിലോമീറ്റർ കടന്നു.
തീവണ്ടിപാത നിർമ്മാണം വഴി അനേകംപേർക്ക് ജോലി ലഭിക്കുമെന്നതും വിമാനങ്ങൾ പരിസ്ഥിതിക്കുണ്ടാക്കുന്ന നാശം തടയാമെന്നതും വൻനഗരങ്ങളിൽനിന്നും ജനങ്ങൾ അയൽനഗരങ്ങളിലേക്ക് താമസം മാറ്റുമെന്നതുമാണ് അതിവേഗ ഗതാഗത ശൃംഖലയുടെ ഗുണങ്ങളായി ചൈനീസ് സർക്കാർ എടുത്തുപറയുന്നത്.
ലിത്തോഗ്രാഫി
കല്ലോ (ലിത്തോഗ്രാഫിക് ചുണ്ണാമ്പുകല്ല്) മിനുസമായ പ്രതലമുള്ള ഒരു ലോഹത്തകിടോ ഉപയോഗിച്ച് അച്ചടിക്കുന്ന ഒരു രീതിയാണ് ലിത്തോഗ്രാഫി (ഗ്രീക്ക് ഭാഷയിലെ λίθος, ലിത്തോസ്, "കല്ല്" + γράφειν, ഗ്രാഫേയ്ൻ, "എഴുതുക" എന്നീ വാക്കുകൾ കൂടിച്ചേർന്നാണ് ഈ വാക്കുണ്ടായിട്ടുള്ളത്). 1796-ൽ ജെർമൻ എഴുത്തുകാരനും നടനുമായ അലോയിസ് സെനെഫെൽഡർ എന്നയാൾ നാടകങ്ങളും മറ്റും പ്രസിദ്ധീകരിക്കുന്നതിനുള്ള ഒരു ചെലവുകുറഞ്ഞ രീതി എന്ന നിലയിലാണ് ഇത് കണ്ടുപിടിച്ചത്. അക്ഷരങ്ങളോ ചിത്രങ്ങളോ കടലാസിലേയ്ക്കോ അനുയോജ്യമായ മറ്റു പ്രതലങ്ങളിലേയ്ക്കോ അച്ചടിക്കാൻ ലിത്തോഗ്രാഫി ഉപയോഗിക്കാവുന്നതാണ്.
ലിത്തോഗ്രാഫിക് ചുണ്ണാമ്പുകല്ലുകൊണ്ടുള്ള ഫലകത്തിൽ എണ്ണ/കൊഴുപ്പ്/മെഴുക് എന്നിവകൊണ്ട് വരച്ച ചിത്രമായിരുന്നു ആദ്യകാലത്ത് ലിത്തോഗ്രാഫിയിൽ ഉപയോഗിച്ചിരുന്നത്. ഇതിൽ ആസിഡ് (എച്ചിങ്ങ്) ഗം അറബിക് എന്നിവയുടെ മിശ്രിതവും ജലവും ഉപയോഗി‌ച്ചശേഷം മഷി ചില സ്ഥലങ്ങളിലേ ഒട്ടിപ്പിടിക്കുകയുള്ളൂ. എണ്ണ/കൊഴുപ്പ്/മെഴുക് എന്നിവ ഉപയോഗിക്കാത്ത പ്രദേശങ്ങളിൽ മഷി പിടിക്കുകയില്ല. ഈ കല്ലിൽ നിന്ന് ഒരു കടലാസിലേയ്ക്ക് മഷി അച്ചടിക്കാൻ എളുപ്പമാണ്.
ലിത്തോഗ്രാഫിയുടെ തത്ത്വങ്ങൾ
ഒരു ലളിതമായ രാസപ്രക്രീയയാണ് ലിത്തോഗ്രാഫിയിൽ അച്ചടിക്കാനുള്ള രൂപം തയ്യാറാക്കാനായി ഉപയോഗിക്കുന്നത്. ഒരു രൂപത്തിന്റെ പോസിറ്റീവ് ഭാഗം വെള്ളത്തെ വികർഷിക്കുന്ന വസ്തുകൊണ്ടുണ്ടാക്കിയതും ("ഹൈഡ്രോഫോബിക്") നെഗറ്റീവ് രൂപം വെള്ളത്തിൽ നനയുന്ന തരവുമാണ് ("ഹൈഡ്രോഫിലിക്"). പ്ലേറ്റ് മഷിയും വെള്ളവും കലർന്ന മിശ്രിതവുമായി സാമീപ്യത്തിൽ വരുമ്പോൾ മഷി പോസിറ്റീവ് ചിത്രത്തിലും ജലം നെഗറ്റീവ് ഇമേജിലും പറ്റിപ്പിടിക്കും. ഇത് പരന്ന പ്രതലം കൊണ്ട് അച്ചടി സാദ്ധ്യമാക്കുന്നു. ഈ മാർഗ്ഗം മൂലം വളരെ ദീർഘസമയം വളരെയധികം വിശദാംശങ്ങളുള്ള ചിത്രങ്ങൾ അച്ചടിക്കാൻ സാധിക്കും.
ലിത്തോഗ്രാഫിയുടെ ആദ്യകാലത്ത് പരന്ന ചുണ്ണാമ്പുകല്ലാണ് ഇതിനായി ഉപയോഗിച്ചിരുന്നത് (അതിനാലാണ് "ലിത്തോഗ്രാഫി" എന്ന് ഈ രീതിക്ക് പേരുവന്നത്). എണ്ണമയമുള്ള ചിത്രം കല്ലിൽ പതിച്ചശേഷം വെള്ളവും ഗം അറബിക്കും ചേർന്ന മിശ്രിതം അതിനുമേൽ ഉപയോഗിക്കും. ഗം എണ്ണമയമില്ലാത്ത പ്രതലത്തിൽ ഒട്ടിപ്പിടിക്കും. അച്ചടിക്കുമ്പോൾ വെള്ളം ഗം അറബിക്കുള്ള പ്രതലത്തിൽ പറ്റുന്നതുകൊണ്ടും എണ്ണമയമുള്ള മഷി ഗം അറബിക് ഇല്ലാത്ത ഭാഗത്ത് പറ്റുകയുമാണ് ചെയ്യുന്നത്.
ചുണ്ണാമ്പുകല്ലിലെ ലിത്തോഗ്രാഫി
എണ്ണയും ജലവും തമ്മിലുള്ള വികർഷണമാണ് ലിത്തോഗ്രാഫിക്കുപയോഗിക്കുന്ന സാങ്കേതികവിദ്യ. മെഴുകു ക്രയോൺ പോലെയുള്ള വസ്തുവുപയോഗിച്ചാണ് കല്ലിൽ ചിത്രം വരയ്ക്കുക. ചിത്രം വരച്ചശേഷം നൈട്രിക് ആസിഡ് കലർത്തിയ ഗം അറബിക് ലായനി കല്ലിൽ പുരട്ടും. ക്രയോൺ കൊണ്ട് വരച്ചിട്ടില്ലാത്ത ഭാഗത്ത് വെള്ളത്തിൽ നനയുന്ന കാൽസ്യം നൈട്രേറ്റ് ലവണം രൂപപ്പെടുകയും ഈ ഭാഗങ്ങളിൽ ഗം അറബിക് പറ്റിപ്പിടിക്കുകയും ചെയ്യും. ഇവിടങ്ങളിൽ മഷി പറ്റിപ്പിടിക്കില്ല. ലിത്തോഗ്രാഫിക് ടർപ്പന്റൈൻ ഉപയോഗിച്ച് വരയ്ക്കാനുപയോഗിച്ച മെഴുകുക്രയോൺ നീക്കം ചെയ്യാവുന്നതാണ്. എന്നാലും ഒരു ചെറിയ പാളി കല്ലിൽ അവശേഷിക്കും. ഇത് എണ്ണമയമുള്ള മഷിയെ ആകർഷിക്കും.
അച്ചടിക്കുമ്പോൾ കല്ല് വെള്ളമുപയോഗിച്ച് നനച്ചുകൊണ്ടിരിക്കും. ഇത് ഗം അറബിക് പറ്റിയ പ്രതലം നനഞ്ഞിരിക്കാൻ കാരണമാകും. പ്ലേറ്റിൽ ലിൻസീഡ് ഓയിൽ പോലുള്ള എണ്ണകളുള്ള അച്ചടിമഷി പുരട്ടിയാൽ ഗം അറബിക് ഇല്ലാത്ത സ്ഥലത്തുമാത്രമേ ഇത് പറ്റുകയുള്ളൂ.
പത്തൊൻപതാം നൂറ്റാണ്ടിന്റെ ആദ്യസമയത്ത് സെനെഫെൽഡർ ബഹുവർണ്ണ ലിത്തോഗ്രാഫി പരീക്ഷിച്ചിരുന്നു. ഇത് പെയിന്റിംഗുകൾക്ക് ഉപയോഗിക്കാവുന്നതാണെന്ന് അദ്ദേഹം 1819-ൽ അഭിപ്രായപ്പെട്ടിട്ടുണ്ട്. 1837-ൽ ഗോഡ്ഫ്രോയ് എൻഗൽമാൻ ഫ്രാൻസിൽ ക്രോമോലിത്തോഗ്രാഫി എന്നപേരിൽ ബഹുവർണ്ണ ലിത്തോഗ്രാഫിക് അച്ചടി ആരംഭിച്ചിരുന്നു. ഓരോ വർണ്ണങ്ങൾക്കും പ്രത്യേകം കല്ലുകളായിരുന്നു ഉപയോഗിച്ചിരുന്നത്. എത്ര കല്ലുകളുണ്ടോ അത്രയും പ്രാവശ്യം ഒരു കടലാസിൽ പ്രിന്റ് ചെയ്യേണ്ടിയിരുന്നു. ചിത്രം ഒരേയിട‌ത്ത് പതിയുക എന്നതായിരുന്നു ഏറ്റവും ബുദ്ധിമുട്ടുള്ള കാര്യം. അക്കാലത്തെ പോസ്റ്ററുകളിൽ ഒരേ നിറമുള്ള വലിയ ഭാഗങ്ങൾ കാണപ്പെട്ടിരുന്നത് ഈ അച്ചടി രീതിയുടെ പരിമിതി കാരണമായിരുന്നു.
1852-നു ശേഷം ലിത്തോഗ്രാഫി രീതിയുപയോഗിച്ചായിരുന്നു ഇംഗ്ലീഷ് ഭൂപടങ്ങൾ അച്ചടിച്ചിരുന്നത്. പെനിൻസുല യുദ്ധസമയത്തെ ബ്രിട്ടീഷ് സൈന്യത്തിന്റെ ഭൂപടങ്ങൾ ഈ രീതിയുപയോഗിച്ചായിരുന്നു തയ്യാറാക്കിയിരുന്നത്."
ആധുനിക ലിത്തോഗ്രാഫിക് പ്രക്രീയ
ഓഫ്സെറ്റ് ലിത്തോഗ്രാഫി ഫോട്ടോഗ്രാഫിക് പ്രക്രീയയെ ആശ്രയിച്ചാണിരിക്കുന്നത്. അലൂമിനിയമോ, മൈലാറോ പേപ്പറോ കൊണ്ടുള്ള പ്രിന്റിംഗ് പ്ലേറ്റാണ് ഇതിനുപയോഗിക്കുന്നത്. ഈ പ്രിന്റിംഗ് പ്ലേറ്റിൽ പ്രകാശം തട്ടിയാൽ മാറ്റമുണ്ടാകുന്ന ഒരു എമൽഷൺ പൂശിയിട്ടുണ്ടാവും. ഇതിനുമീതേ ഒരു നെഗറ്റീവ് ചേർത്തുവയ്ക്കുകയും അൾട്രാവയലത് പ്രകാശം അതിനുമീതേ പതിപ്പിക്കുകയും ചെയ്യും. ഡെവലപ്പ് ചെയ്തശേഷം എമൽഷണിൽ നെഗറ്റീവ് ഇമേ‌ജിന്റെ തലതിരിഞ്ഞ രൂപം പതിഞ്ഞിട്ടുണ്ടാവും. ലേസർ ഇമേജിംഗ്, കമ്പ്യൂട്ടറിൽ നിന്ന് പ്ലേറ്റിലേയ്ക്ക് നേരിട്ട് പകർത്തുന്ന വിദ്യ എന്നിവയും അൾട്രാവയലറ്റ് പ്രകാശത്തിനു പകരം ഉപയോഗിക്കാറുണ്ട്. എമൽഷണിൽ പതിഞ്ഞ രൂപമല്ലാത്ത ഭാഗം ഒരു രാസപ്രക്രീയയിലൂടെ പണ്ട് നീക്കം ചെയ്തിരുന്നുവെങ്കിലും പുതിയ രീതിയിൽ അതിന്റെ ആവശ്യമില്ല.
ഈ പ്ലേറ്റ് പ്രിന്റിംഗ് പ്രെസ്സിൽ ഒരു സിലിണ്ടറിൽ പതിപ്പിക്കും. റോളറുകൾ ഇതിൽ വെള്ളം നനച്ചുകൊണ്ടിരിക്കും. ഇമേജ് പതിഞ്ഞ ഭാഗം വെള്ളത്തിനെ വികർഷിച്ചുകൊണ്ടിരിക്കും. മഷി പതിപ്പിക്കുന്ന റോളറുകൾ സിലിണ്ടറിൽ ഇമേജ് പതിഞ്ഞ ഭാഗത്ത് മഷി തേച്ചുകൊണ്ടിരിക്കും.
ഈ സിലിണ്ടർ ഒരു റബ്ബർ ബ്ലാങ്കറ്റ് പതിച്ച സിലിണ്ടറിലേയ്ക്ക് മഷി കൈമാറ്റം ചെയ്യുകയും അതിൽ നിന്ന് കടലാസിലേയ്ക്ക് ഇമേജ് പകർത്തുകയുമാണ് ചെയ്യുന്നത്. കടലാസ് റബ്ബർ ബ്ലാങ്കറ്റ് സിലിണ്ടറിനും സമ്മർദ്ദം നൽകാനുള്ള ഒരു ഇമ്പ്രഷൻ സിലിണ്ടറിനും ഇടയിലാണ് കടന്നുപോകുന്നത്. ഈ രീതി ഓഫ്സെറ്റ് ലിത്തോഗ്രാഫി എന്നറിയപ്പെടുന്നു.
മൈക്രോലിത്തോഗ്രാഫിയും നാനോലിത്തോഗ്രാഫിയും
ഇലക്ട്രോൺ ബീം ലിത്തോഗ്രാഫി വളരെ സൂക്ഷ്മമായ അച്ചടിക്ക് ഉപയോഗിക്കാവുന്ന മാർഗ്ഗമാണ്.
ധാരാളം സാങ്കേതികവിദ്യകൾ വികസിപ്പിക്കപ്പെടുന്നുമുണ്ട്. നാനോ ഇംപ്രിന്റ് ലിത്തോഗ്രാഫി, ഇന്റർഫെറൻസ് ലിത്തോഗ്രാഫി, എക്സ്റേ ലിത്തോഗ്രാഫി, എക്സ്ട്രീം അൾട്രാവയലറ്റ് ലിത്തോഗ്രാഫി, മാഗ്നറ്റോലിത്തോഗ്രാഫി, സ്കാനിംഗ് പ്രോബ് ലിത്തോഗ്രാഫി എന്നിവ ഇത്തരം ചില മാർഗ്ഗങ്ങളാണ്.
ലിത്തോഗ്രാഫി കലയുടെ മാദ്ധ്യമം എന്ന നിലയിൽ
പത്തൊൻപതാം നൂറ്റാണ്ടിന്റെ ആദ്യ വർഷങ്ങളിൽ ലിത്തോഗ്രാഫിക്ക് അച്ചടിയിൽ ചെറിയ സ്വാധീനമേ ചെലുത്താൻ സാധിച്ചിരുന്നുള്ളൂ. ജർമനിയിലായിരുന്നു ഈ സമയത്ത് ഇത്തരം അച്ചടി കൂടുതലും നടന്നിരുന്നത്. തന്റെ അച്ചടിശാല പാരീസിലേയ്ക്ക് 1816-ൽ മാറ്റിയ ഗോഡ്ഫ്രോയ് എൻഗൽമാൻ ഇതിന്റെ സാങ്കേതികപ്രശ്നങ്ങൾ പരിഹരിക്കുന്നതിൽ വലിയ തോതിൽ വിജയിച്ചു. 1820-കളിൽ ഡെൽക്രോയി, ഗെറിക്കോൾ മുതലായ കലാകാരന്മാർ ഈ സാങ്കേതികവിദ്യ സ്വീകരിക്കാൻ തുട‌ങ്ങി. ലണ്ടനും ഇത്തരം അച്ചടി നടക്കുന്ന ഒരു കേന്ദ്രമായി മാറി. ഗോയ ബോർഡിയോവിൽ ലിത്തോഗ്രാഫി ഉപയോഗിച്ചുള്ള ഒരു ശ്രേണി അച്ചടിക്കുകയുണ്ടായി - ദി ബുൾസ് ഓഫ് ബോർഡിയോ (1828) എന്നായിരുന്നു ഇതിന്റെ പേര്. പത്തൊൻപതാം നൂറ്റാണ്ടിന്റെ മദ്ധ്യത്തോടെ ഇത് പത്രങ്ങളിലും മറ്റും ഉപയോഗിച്ചുതുട‌ങ്ങി.
1890-കളിൽ കളർ ലിത്തോഗ്രാഫി ഫ്രെഞ്ച് കലാകാരന്മാരുടെയിടയിൽ പ്രസിദ്ധിയാർജ്ജിച്ചു. 1900-കളിൽ ഈ മാദ്ധ്യമം കളറിലും ഒറ്റനിറത്തിലും അച്ചടി ഏറ്റവും കൂടു‌തൽ നടക്കുന്ന രീതിയായി. ഫ്രാൻസ് അമേരിക്ക എന്നീ രാജ്യങ്ങളായിരുന്നു ഇത് കൂടുതൽ ഉപയോഗിച്ചിരുന്നത്.
പുറത്തേയ്ക്കുള്ള കണ്ണികൾ
വർഗ്ഗം:അച്ചടിവിദ്യ
കോട്ട കിനബാലു ചതുപ്പ് പ്രദേശം
മലേഷ്യയിലെ കോട്ടകിനബാലു പ്രദേശത്ത് സ്ഥിതിചെയ്തിരുന്ന മൻഗ്രൂവ് വനത്തിന്റെ അവശിഷ്ടങ്ങളാണ് കോട്ട കിനബാലു ചതുപ്പ് പ്രദേശം. ഇത് 24 ഹെക്ടർ വിസ്തൃതിയിൽ സ്ഥിതിചെയ്യുന്നു. ലിഖാസ് ചതുപ്പ്, ലിഖാസ് മൻഗ്രൂവ് എന്നിവയായിരുന്നു ഇവയുടെ മുൻ പേരുകൾ. ഇപ്പോൾ ഇവിടം കോട്ട കിനബാലു പക്ഷിസങ്കേതം എന്നറിയപ്പെടുന്നു. ഇത് ഏകദേശം 20 ചതുപ്പ് പ്രദേശങ്ങൾ ചേർന്നതാണ്. സബാഹ് വെറ്റ്ലാന്റ് ഇൻവെന്ററി കമ്മറ്റി 1986 ലാണ് ഈ ചതുപ്പ് പ്രദേശങ്ങൾ സംയോജിപ്പിച്ചത്.
ഇവിടുത്തെ താമസക്കാരായ അനേകം പക്ഷികളുടെ കൂടുകൂട്ടലും ഭക്ഷണംനൽകലും നടക്കുന്ന കേന്ദ്രമാണിവിടം. വടക്കേ ഏഷ്യയിൽ നിന്നുള്ള അനേകം ദേശാടനപ്പക്ഷികളും ഇവിടെ വരാറുണ്ട്. അനേകം മത്സ്യങ്ങളുടെയും ജലജീവികളുടെയും പ്രജനനകേന്ദ്രംകൂടിയാണിവിടം. സബാഹിലെ ഫിഷറീസ് വകുപ്പ് ഇവിടം സംരക്ഷിതപ്രദേശമായി പ്രഖ്യാപിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:പക്ഷിസങ്കേതങ്ങൾ വർഗ്ഗം:മലേഷ്യയിലെ തണ്ണീർത്തടങ്ങൾ
ആൻഡ്രോസ്റ്റനേഡൈയോൺ
5α-ആൻഡ്രോസ്റ്റാനെഡൈയോൺ (5α-androstanedione) അല്ലെങ്കിൽ 5αആൻഡ്രോൻസ്റ്റേൻ 3,17 -ഡയോൺ. (5α-androstane-3,17-dione) എന്നും അറിയപ്പെടുന്ന ആൻഡ്രോസ്റ്റനേഡിയോൺ, സ്വാഭാവികമായും ശരീരത്തിൽ ഉണ്ടാവുന്ന ആൻഡ്രോസ്റ്റെയ്ൻ (5α-androstane) സ്റ്റിറോയിഡ് ആണ്. ഇംഗ്ലീഷ്:Androstanedione. കൂടാതെ ടെസ്റ്റോസ്റ്റിറോൺ, ഡൈഹൈഡ്രോട്ടെസ്റ്റോസ്റ്റിറോൺ (DHedroster), dehydrotestosterone, dehydrostanedone, ആൻഡ്രോസ്റ്റെഡിയോണും. ഇത് എറ്റിയോകോളനേഡിയോണിന്റെ (5β-ആൻഡ്രോസ്റ്റനേഡിയോൺ) C5 എപ്പിമർ ആണ്. ആൻഡ്രോസ്റ്റെൻഡിയോണിൽ നിന്ന് 5α-റിഡക്റ്റേസും ഡിഎച്ച്ടിയിൽ നിന്ന് 17β-ഹൈഡ്രോക്സിസ്റ്റീറോയിഡ് ഡീഹൈഡ്രോജനേസും ചേർന്നാണ് ആൻഡ്രോസ്റ്റെനിയോൺ രൂപപ്പെടുന്നത്. ഇതിന് ചില ആൻഡ്രോജനിക് പ്രവർത്തനം ഉണ്ട്.
External links
വർഗ്ഗം:സ്റ്റിറോയിഡുകൾ
വൾഗെയ്റ്റ്
നാലാം നൂറ്റാണ്ടിന്റെ അവസാനത്തിൽ നിർമ്മിക്കപ്പെട്ട ബൈബിളിന്റെ ലത്തീൻ പരിഭാഷയാണ് വൾഗെയ്റ്റ് ('വുൾഗാത്ത' Vulgate' ) കത്തോലിക്കാസഭ 16-ആം നൂറ്റാണ്ടിൽ ബൈബിളിന്റെ ഔദ്യോഗിക ലത്തീൻ പരിഭാഷയായി തെരഞ്ഞെടുത്തു. ഈ പരിഭാഷയുടെ മുഖ്യപങ്കും വിർവഹിച്ചത് ജെറോം ആയിരുന്നു. എ.ഡി 382-ൽ പോപ്പ് ഡമാസസ് ആണ് പഴയ ലത്തീനിലുള്ള (Vetus Latina "Old Latin") ബൈബിൾ വചനങ്ങൾ ഏകീകരിക്കാൻ  ജെറോമിനോട് നിർദ്ദേശിച്ചത് 13-ആം ശതകത്തോടെ ഇത് വേർസിയൊ വുൾഗാത്ത എന്നറിയപ്പെട്ടു.("versio vulgata"  ( ചുരുക്കത്തിൽ ലത്തീനിൽ vulgata ഗ്രീക്കിൽ βουλγάτα "Vulgate").
1545–63-ൽ നടന്ന ത്രെന്തോസ് സൂനഹദോസിൽ കത്തോലിക്കാസഭ, ഔദ്യോഗിക ലത്തീൻ ബൈബിളായി വൾഗെയ്റ്റിനെ തെരഞ്ഞെടുത്തു.
പരിഭാഷകർ
വൾഗെയ്റ്റിന്റെ മുഖ്യഭാഗവും ജെറോമിന്റെ സംഭാവനയായിരുന്നു. ഇതിന്റെ ഭാഗങ്ങൾ <!-- Jerome's independent translation from the Hebrew: the books of the Hebrew Bible, usually not including his translation of the Psalms. This was completed in 405.
-->
റാന്നി പെരുനാട് ചെറുകിട ജലവൈദ്യുതപദ്ധതി
പ്രതിവർഷം 16.73 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ചെറുകിട ജലവൈദ്യുത പദ്ധതിയാണ്  റാന്നി പെരുനാട് ചെറുകിട ജലവൈദ്യുതപദ്ധതി, .പത്തനംതിട്ട ജില്ല യിലെ റാന്നി താലൂക്കിൽ  റാന്നി പെരുനാട് ഗ്രാമപഞ്ചായത്തിലെ  മാമ്പ്രയിൽ ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത്. പദ്ധതിയിൽ ഒരു  തടയണ യും ഒരു പവർ ഹൗസും     ഉൾപ്പെടുന്നു.
പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1)  റാന്നി പെരുനാട് പവർ ഹൗസ്
1)  റാന്നി പെരുനാട് തടയണ
വൈദ്യുതി ഉത്പാദനം
റാന്നി പെരുനാട് ചെറുകിട ജലവൈദ്യുത പദ്ധതിക്ക് വേണ്ടി മാമ്പ്രയിൽ പമ്പ നദി യുടെ പോഷക നദിയായ കക്കാടാർ  പുഴയിൽ ഒരു ചെറിയ തടയണ നിർമിച്ചു. തടയണയോടു ചേർന്ന് തന്നെ  പവർ ഹൌസ് നിർമിച്ചു 2 മെഗാവാട്ടിന്റെ 2 ടർബൈനുകൾ (Kaplan -type)   ഉപയോഗിച്ച് 4 മെഗാവാട്ട്   വൈദ്യുതി ഉത്പാദിപ്പിക്കുന്നു. വാർഷിക ഉൽപ്പാദനം 16.73 MU ആണ്. 2012 ഫെബ്രുവരി 16  ന് പദ്ധതി കമ്മീഷൻ ചെയ്തു.
അവലംബം
വർഗ്ഗം:കേരളത്തിലെ ജലവൈദ്യുതപദ്ധതികൾ
ഗോതബയ രാജപക്‌സെ
ശ്രീലങ്കൻ കരസേനയിലെ വിരമിച്ച ഉദ്യോഗസ്ഥനും ശ്രീലങ്കയിലെ മുൻ പ്രസിഡന്റും പ്രതിപക്ഷ നേതാവുമായ മഹിന്ദ രാജപക്‌സെയുടെ സഹോദരനാണ് ഗോതബയ രാജപക്‌സെ. തമിഴ് പുലികളിലെ വിമതർക്കെതിരായ ആഭ്യന്തര യുദ്ധത്തിന്റെ ആദ്യ ഘട്ടങ്ങളിൽ സേവനമനുഷ്ഠിച്ച അദ്ദേഹം 1992 ൽ സൈന്യത്തിൽ നിന്നും വിരമിക്കുകയും യുഎസിലേക്ക് കുടിയേറുകയും ചെയ്തു. സഹോദരൻ മഹിന്ദ രാജപക്സെ ശ്രീലങ്കൻ പ്രസിഡന്റായി തെരഞ്ഞെടുക്കപ്പെട്ടതോടെ 2005 നവംബറിൽ ഗോതബയ രാജപക്സെ പ്രതിരോധ സെക്രട്ടറിയായി.
നേട്ടങ്ങൾ
പ്രതിരോധ സെക്രട്ടറി എന്ന നിലയിൽ തമിഴ് കടുവകളെ പരാജയപ്പെടുത്തുന്നതിലും 2009 മെയ് മാസത്തിൽ ശ്രീലങ്കയുടെ 26 വർഷത്തെ ആഭ്യന്തരയുദ്ധം അവസാനിപ്പിച്ചതിലും ശ്രീലങ്കൻ മിലിട്ടറി നേടിയ വിജയങ്ങളിൽ ഗോതബയ രാജപക്സെ പ്രധാന പങ്കുവഹിച്ചു. പ്രസിഡന്റ് മഹീന്ദ രാജപക്സെയുടെ രാഷ്ട്രീയ നേതൃത്വത്തിനും ഗോതബയ രാജപക്‌സെ അഭിമതനായിരുന്നു. തമിഴ് പുലികളുടെ പ്രധാന ലക്ഷ്യങ്ങളിൽ ഒരാളായ ഇദ്ദേഹം 2006 ഡിസംബറിൽ ഒരു തമിഴ് കടുവ ചാവേർ ബോംബർ നടത്തിയ കൊലപാതകശ്രമത്തിൽ നിന്ന് രക്ഷപ്പെട്ടു.
2019 ലെ ഇലക്ഷൻ
ശ്രീലങ്കയിൽ 2019 ഡിസംബറിൽ നടക്കുന്ന പ്രസിഡന്റ് തിരഞ്ഞെടുപ്പിൽ ഗോതാബയ രാജപക്‌സെ മത്സരിക്കുമെന്ന് പ്രതീക്ഷിക്കപെടുന്നു. അടുത്തിടെ രൂപീകരിച്ച ശ്രീ ലങ്ക പൊതുജന മുന്നണിയുടെ സ്ഥാനാർഥി ആയിട്ടായിരിക്കും അദ്ദേഹം മത്സരിക്കുക.
ഇതും കാണുക
ശ്രീലങ്ക പൊതുജന മുന്നണി
എഫ്.സി. ബാഴ്സലോണയുടെ പരിശീലകരുടെ പട്ടിക
എഫ്.സി. ബാഴ്സലോണ പരിശീലകരിൽ ഏറ്റവും വിജയകരമായി കളിക്കാരെ പരിശീലിപ്പിച്ചത് യൊഹാൻ ക്രൈഫായിരുന്നു. യൊഹാൻ ക്രൈഫിന്റെ കീഴിൽ നാല് ലാ ലിഗാ കിരീടങ്ങൾ, ഒരു കോപ ഡെൽ റേ, മൂന്ന് സൂപ്പർ കോപ ഡി  എസ്പാന, ഒരു യുവേഫ കപ്പ് വിന്നേഴ്സ് കപ്പ്, ഒരു യുവേഫ ചാമ്പ്യൻസ് ലീഗ് കിരീടം, ഒരു യുവേഫ സൂപ്പർ കപ്പ് എന്നിവ ബാഴ്സ നേടി. 8 വർഷത്തോളം യൊഹാൻ ക്രൈഫ് ബാഴ്സലോണയുടെ പരിശീലകനായിരുന്നു.
മറ്റൊരു പ്രധാന പരിശീലകനായിരുന്നു പെപ് ഗ്വാർഡിയോള. ഗ്വാർഡിയോളയുടെ ആദ്യ വർഷം തന്നെ ലാ ലിഗാ, കോപ ഡെൽ റേ, യുവേഫ ചാമ്പ്യൻസ് ലീഗ് കിരീടങ്ങൾ നേടി ഒരു ട്രെബിൾ സ്വന്തമാക്കുന്ന ആദ്യ സ്പാനിഷ് ക്ലബ്ബായി ബാഴ്സലോണ മാറി. പിന്നീട് സൂപ്പർ കോപ ഡി എസ്പാന, യുവേഫ സൂപ്പർ കപ്പ്, ഫിഫ ക്ലബ്ബ് വേൾഡ് കപ്പ് എന്നിവ കൂടി നേടി വർഷത്തിലെ ആറു കിരീടവും സ്വന്തമാക്കി ഒരു സെക്സ്റ്റപ്പിൾ നേടുന്ന ആദ്യ ക്ലബ്ബെന്ന ബഹുമതി ബാഴ്സ സ്വന്തമാക്കി. 2014ൽ ചുമതലയേറ്റ ലൂയിസ് എൻറിക്വ് ആണ് നിലവിൽ ബാഴ്സയുടെ പരിശീലകൻ.
പുറം കണ്ണികൾ
വർഗ്ഗം:എഫ്.സി. ബാഴ്സലോണ
പോഷണം
ജീവൻ നിലനിർത്താൻ ഒരു ജീവിവർഗ്ഗത്തിൻ്റെ ശരീരത്തിൽ ഭക്ഷണം ഉപയോഗിച്ച് നടത്തുന്ന ബയോകെമിക്കൽ, ഫിസിയോളജിക്കൽ പ്രക്രിയയാണ് പോഷണം അല്ലെങ്കിൽ നൂട്രീഷൻ എന്ന് അറിയപ്പെടുന്നത്. ഇഞ്ചക്ഷൻ, ദഹനം, അസിമിലേഷൻ, ബയോസിന്തസിസ്, കാറ്റബോളിസം, വിസർജ്ജനം എന്നിവ ഇതിൽ ഉൾപ്പെടുന്നു.
പെറോക്സൈഡ്
ലഘുചിത്രം| പെറോക്സൈഡുകളുടെ തരങ്ങൾ, മുകളിൽ നിന്ന് താഴേക്ക്: പെറോക്സൈഡ് അയോൺ, ഓർഗാനിക് പെറോക്സൈഡ്, ഓർഗാനിക് ഹൈഡ്രോപെറോക്സൈഡ്, പെരാസിഡ് . പെറോക്സൈഡ് ഗ്രൂപ്പ് നീലനിറത്തിൽ അടയാളപ്പെടുത്തിയിരിക്കുന്നു. R, R 1, R 2 എന്നിവ ഹൈഡ്രോകാർബൺ ഘടകങ്ങളെ അടയാളപ്പെടുത്തുന്നു. R - O - O - R ഘടനയുള്ള ഒരു കൂട്ടം സംയുക്തങ്ങളാണ് പെറോക്സൈഡുകൾ. ഒരു പെറോക്സൈഡിലെ O - O ഗ്രൂപ്പിനെ പെറോക്സൈഡ് ഗ്രൂപ്പ് അല്ലെങ്കിൽ പെറോക്സോ ഗ്രൂപ്പ് എന്ന് വിളിക്കുന്നു. ഓക്സൈഡ് അയോണുകൾക്ക് വിപരീതമായി, പെറോക്സൈഡ് അയോണിലെ ഓക്സിജൻ ആറ്റങ്ങൾക്ക് −1 എന്ന ഓക്സിഡേഷൻ അവസ്ഥയുണ്ട്.
പോഷണം
പോഷകാഹാര പ്രക്രിയയെ പഠിക്കുന്ന ശാസ്ത്രത്തെ നൂട്രീഷണൽ സയൻസ് (പോഷകാഹാര ശാസ്ത്രം) എന്ന് വിളിക്കുന്നു.
പോഷക ഗ്രൂപ്പുകൾ
ജീവജാലങ്ങൾക്ക് പ്രാഥമികമായി, ഓട്ടോട്രോഫി (ഓർഗാനിക് ഭക്ഷണത്തിന്റെ സ്വയം ഉൽപാദനം), ഹെറ്ററോട്രോഫി (നിലവിലുള്ള ഓർഗാനിക് കാർബണിന്റെ ഉപഭോഗം) എന്നീ രണ്ട് വഴികളിൽ ഒന്നിലൂടെ കാർബൺ ലഭ്യമാകുന്നു. ഊർജ്ജ സ്രോതസ്സായ പ്രകാശം (ഫോട്ടോട്രോഫി) അല്ലെങ്കിൽ കെമിക്കൽ (കെമോട്രോഫി) എന്നിവയുമായി ചേർന്ന് ജീവികൾക്ക് നാല് പ്രാഥമിക നൂട്രീഷണൽ ഗ്രൂപ്പുകളുണ്ട്.
പെറോക്സൈഡ്
ഏറ്റവും സാധാരണമായ പെറോക്സൈഡ് ഹൈഡ്രജൻ പെറോക്സൈഡ് (H2O2 ) ആണ്, ഇത് "പെറോക്സൈഡ്" എന്നറിയപ്പെടുന്നു. വിവിധ സാന്ദ്രതകളിൽ ഇത് വിപണനം ചെയ്യുന്നു. ഹൈഡ്രജൻ പെറോക്സൈഡ് ഏതാണ്ട് നിറമില്ലാത്തതിനാൽ ഈ ലായനികളും വ്യാപകമായി ഉപയോഗിക്കപ്പെടുന്നു. ഇത് പ്രധാനമായും ഓക്സിഡൻറ്, ബ്ലീച്ചിംഗ് ഏജന്റായി ഉപയോഗിക്കുന്നു. ഹൈഡ്രജൻ പെറോക്സൈഡ് മനുഷ്യശരീരത്തിൽ ജൈവ രാസപരമായി ഉൽ‌പാദിപ്പിക്കപ്പെടുന്നു. ജൈവ സംയുക്തങ്ങളുമായി സമ്പർക്കം പുലർത്തുമ്പോൾ സാന്ദ്രീകൃത സംയുക്തങ്ങൾ അപകടകരമാണ്. ഹൈഡ്രജൻ പെറോക്സൈഡ് മാറ്റിനിർത്തിയാൽ, പെറോക്സൈഡുകളുടെ മറ്റ് ചില പ്രധാന വിഭാഗങ്ങൾ ഇവയാണ്:
അവലംബം
വർഗ്ഗം:പെറോക്സൈഡുകൾ
പോഷണം
പോഷകങ്ങൾ
ഒരു ജീവിയെ അതിജീവിക്കാനും വളരാനും പുനരുൽപ്പാദിപ്പിക്കാനും സഹായിക്കുന്ന പദാർത്ഥങ്ങളാണ് പോഷകങ്ങൾ. കാർബോഹൈഡ്രേറ്റ്, ഫൈബർ, കൊഴുപ്പ്, പ്രോട്ടീൻ, ധാതുക്കൾ, വിറ്റാമിനുകൾ, വെള്ളം എന്നിവയാണ് മൃഗങ്ങൾക്കും (മനുഷ്യർക്കും) പ്രസക്തമായ പോഷകങ്ങളുടെ ഏഴ് പ്രധാന ക്ലാസുകൾ. പോഷകങ്ങളെ മാക്രോ ന്യൂട്രിയന്റുകൾ (വലിയ അളവിൽ ആവശ്യമാണ്) അല്ലെങ്കിൽ മൈക്രോ ന്യൂട്രിയന്റുകൾ (ചെറിയ അളവിൽ ആവശ്യമാണ്) എന്നിങ്ങനെ തരംതിരിക്കാം.
മാത്തി
കാണിക്കാരുടെയും മലയരയന്മാരുടെയും സംഗീതശാഖയായ മലമ്പാട്ട്‌ അഥവാ കാണിപ്പാട്ട്‌ പ്രചാരകയും ഗായികയുമായിരുന്നു മാത്തി മുത്തി (മരണം : 13 ഫെബ്രുവരി 2014). ഫോക്ലോർ അക്കാദമി 2004ലെ പുരസ്കാരം നേടി.
പോഷണം
ഡയറ്റ്
ഒരു ജീവി കഴിക്കുന്ന ഭക്ഷണങ്ങളുടെ ആകെത്തുകയാണ് ഡയറ്റ് അല്ലെങ്കിൽ ഭക്ഷണക്രമം എന്ന് അറിയപ്പെടുന്നത്, ഇത് പ്രധാനമായും നിർണ്ണയിക്കുന്നത് ഭക്ഷണങ്ങളുടെ ലഭ്യതയും രുചിയും അനുസരിച്ചാണ്.
മനുഷ്യ പോഷണം
മനുഷ്യന് ജീവനും നല്ല ആരോഗ്യവും നൽകുന്നതിന് ഭക്ഷണത്തിലെ അവശ്യ പോഷകങ്ങൾ സഹായിക്കുന്നു.
മാത്തി
ജീവിതരേഖ
ഞാറനീലിക്കടുത്ത് ചെന്നെല്ലിമൂട്ടിൽ കറുത്തൻ കാണിയുടെയും ഗൗരിക്കാണിയുടെയും അഞ്ചുമക്കളിൽ മൂത്തവളാണ് മാത്തി മുത്തി. അച്ഛനിൽ നിന്നും കൃഷിപ്പണിക്കിടെ കേട്ടുപഠിച്ചതാണ് ഈ പാട്ടുകൾ. തിരുവനന്തപുര പെരിങ്ങമ്മല ഗ്രാമപ്പഞ്ചായത്തിലെ കല്ലണ ചെന്നല്ലിമൂട് സെറ്റിൽമെന്റിലായിരുന്നു അവസാന കാലത്ത് താമസം. മരിക്കുമ്പോൾ നൂറു വയസിനു മീതെ പ്രായമുണ്ടായിരുന്നു. രോഗപീഡയിൽ നിന്നും രക്ഷനേടാൻ കാണിക്കൂട്ടങ്ങൾ മലദൈവത്തെ പ്രീതിപ്പെടുത്താൻ വേണ്ടി പാടുന്ന പാട്ടാണ് മലമ്പാട്ട്‌ അഥവാ കാണിപ്പാട്ട്‌. കാണിക്കാരുടെയും മലയരയന്മാരുടെയും നിത്യജീവിതവുമായി ബന്ധപ്പെട്ട് മലമ്പാട്ട്‌, കാണിപ്പാട്ട്‌, ചാറ്റുപാട്ട് എന്നൊക്കെ അറിയപ്പടുന്ന നിരവധി സംഗീതശാഖകളിലെ പാട്ടുകൾ പാടിയിരുന്നു.
പോഷണം
മനുഷ്യ പോഷണം
മനുഷ്യരിൽ, പോഷകങ്ങളുമായി ബന്ധപ്പെട്ടുള്ള അസുഖങ്ങളിൽ പോഷകാഹാരക്കുറവ് അന്ധത, വിളർച്ച, സ്കർവി, മാസം തികയാതെയുള്ള ജനനം, ചാപിള്ള പ്രസവവും ക്രേറ്റിനിസവും പോലെയുള്ള ആരോഗ്യ പ്രശ്നങ്ങങൾക്ക് കാരണമാകും. അതുപോലെ ആഹാരം അധികമാാകുന്നതും അമിതവണ്ണം, മെറ്റബോളിക് സിൻഡ്രോം തുടങ്ങിയ പോഷകാഹാര സംബന്ധമായ അസുഖങ്ങൾക്കും; ഹൃദയ സംബന്ധമായ അസുഖങ്ങൾ, പ്രമേഹം,  , ഓസ്റ്റിയോപൊറോസിസ് എന്നിവ പോലുള്ള സാധാരണ വിട്ടുമാറാത്ത സിസ്റ്റമിക് രോഗങ്ങൾക്കും കാരണമാകും. പോഷകാഹാരക്കുറവ് അക്യൂട്ട് കേസുകളിൽ വേസ്റ്റിങ്ങിനും, ക്രോണിക് കേസുകളിൽ മാരാസ്മസിനും കാരണമാകും.
മാത്തി
ജീവിതരേഖ
മലമ്പാട്ടുകളുടെ വൻ ശേഖരം മാത്തിക്ക് പകർന്നുകിട്ടിയത് അച്ഛൻ കറുത്തവൻ കാണിയിൽനിന്നും അമ്മ പെരുമിയിൽനിന്നുമാണ്.
പോഷണം
മൃഗങ്ങളുടെ പോഷണം
അനിമൽ നൂട്രീഷൻ മൃഗങ്ങളുടെ ഭക്ഷണ പോഷക ആവശ്യങ്ങളിൽ ശ്രദ്ധ കേന്ദ്രീകരിക്കുന്നു, പലപ്പോഴും സസ്യങ്ങളെപ്പോലുള്ള മറ്റ് ജീവികളുമായി താരതമ്യപ്പെടുത്തി (അല്ലെങ്കിൽ വിപരീതമായി). മാംസഭോജികളുുടെയും സസ്യഭോജികളുടെയും ഭക്ഷണരീതികൾ പരസ്പരവിരുദ്ധമാണ്, അവയുടെെ ഭക്ഷണങ്ങളിലെ അടിസ്ഥാന നൈട്രജൻ, കാർബൺ അനുപാതങ്ങൾ വ്യത്യാസപ്പെട്ടിരിക്കുന്നു. ദഹിക്കാത്ത സസ്യ സെല്ലുലോസിൽ നിന്ന് ദഹിപ്പിക്കാവുന്ന പോഷകങ്ങൾ സൃഷ്ടിക്കുന്നതിന് പല സസ്യഭുക്കുകളും ബാക്ടീരിയൽ ഫെർമെൻ്റേഷനെ ആശ്രയിക്കുന്നു, അതേസമയം മാംസഭോജികൾക്ക് ചില വിറ്റാമിനുകളോ പോഷകങ്ങളോ ലഭിക്കുന്നതിന് മൃഗങ്ങളുടെ മാംസം തന്നെ കഴിക്കണം. സസ്യങ്ങളുമായി താരതമ്യപ്പെടുത്തുമ്പോൾ മൃഗങ്ങൾക്ക് പൊതുവെ ഊർജ്ജ ആവശ്യകത കൂടുതലാണ്.
മാത്തി
പുറം കണ്ണികൾ
വർഗ്ഗം:നാടോടി ഗായകർ വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ വർഗ്ഗം:2014-ൽ മരിച്ചവർ വർഗ്ഗം:ഫെബ്രുവരി 13-ന് മരിച്ചവർ
പോഷണം
സസ്യ പോഷണം
ലൈബിഗ്സ് ലോ ഓഫ് ദി മിനിമം‌ നിയമമനുസരിച്ച് സസ്യങ്ങളുടെ വളർച്ച പരിമിതപ്പെടുത്താൻ കഴിയുന്ന ഒരു പോഷകത്തെ, അല്ലെങ്കിൽ ഏതെങ്കിലും ഒരു പോഷകത്തെക്കൂടാതെ സസ്യത്തിന് പൂർണ്ണമായ ജീവിതചക്രം പൂർത്തിയാക്കാൻ കഴിയുന്നില്ലെങ്കിൽ അത് ഒരു അവശ്യ സസ്യ പോഷകമായി കണക്കാക്കപ്പെടുന്നു. കാർബൺ ഡൈ ഓക്സൈഡിൽ നിന്ന് ഫോട്ടോസിന്തസിലൂടെ ലഭിക്കുന്ന കാർബൺ, ഓക്സിജൻ, വെള്ളത്തിൽ നിന്ന് ലഭിക്കുന്ന ഹൈട്രജൻ എന്നീ മൂന്ന് പ്രധാന മൂലകങ്ങളെക്കൂടാതെ മണ്ണിൽ നിന്ന് ലഭിക്കുന്ന 16 അവശ്യ മൂലകങ്ങൾ കൂടിയുണ്ട്.